cyanic-selkie/wikianc huggingface dataset:
ഹച്ചിൻസ് (ടെക്സസ്)
ഭൂമിശാസ്ത്രം
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കുപ്രകാരം, നഗരത്തിന്റെ മൊത്തം വിസ്തീർണ്ണം 24.1 km2 ആണ്. ഇതിൽ 23.6 km2 കരപ്രദേശവും 0.6 km2 (2.35%) ജലവുമാണ്.
പുറത്തേയ്ക്കുള്ള കണ്ണികൾ
വർഗ്ഗം:ടെക്സസിലെ പട്ടണങ്ങൾ
സിലിക്കൺ വാലി
വടക്കൻ കാലിഫോർണിയയിലെ സാൻ ഫ്രാൻസിസ്കോ ബേ ഏരിയയുടെ തെക്ക് ഭാഗത്തുള്ള ഒരു പ്രദേശമാണ് സിലിക്കൺ വാലി, ഇത് ഉയർന്ന സാങ്കേതികവിദ്യ, നവീകരണം, സോഷ്യൽ മീഡിയ എന്നിവയുടെ ആഗോള കേന്ദ്രമായി പ്രവർത്തിക്കുന്നു. സമീപകാല ദശകങ്ങളിൽ അതിർത്തികൾ വർദ്ധിച്ചിട്ടുണ്ടെങ്കിലും ഇത് ഭൂമിശാസ്ത്രപരമായ സാന്താ ക്ലാര താഴ്‌വരയുമായി ഏകദേശം യോജിക്കുന്നു. സാൻ ജോസ് താഴ്വരയിലെ ഏറ്റവും വലിയ നഗരവും കാലിഫോർണിയയിലെ മൂന്നാമത്തെ വലിയ നഗരവും അമേരിക്കയിലെ പത്താമത്തെ വലിയ നഗരവുമാണ്. മറ്റ് പ്രധാന സിലിക്കൺ വാലി നഗരങ്ങളിൽ പാലോ ആൾട്ടോ, മെൻലോ പാർക്ക്, റെഡ്വുഡ് സിറ്റി, കപ്പേർട്ടിനോ, സാന്താ ക്ലാര, മൗണ്ടൻ വ്യൂ, സണ്ണിവാലെ എന്നിവ ഉൾപ്പെടുന്നു. ബ്രൂക്കിംഗ്സ് ഇൻസ്റ്റിറ്റ്യൂഷന്റെ കണക്കനുസരിച്ച് സാൻ ജോസ് മെട്രോപൊളിറ്റൻ ഏരിയ ലോകത്തിലെ ഏറ്റവും ഉയർന്ന ജിഡിപി മൂന്നാമതാണ് (സൂറിച്ച്, സ്വിറ്റ്സർലൻഡ്, നോർവേയിലെ ഓസ്ലോ എന്നിവയ്ക്ക് ശേഷം).
അവലംബം
വർഗ്ഗം:കാലിഫോർണിയ
സ്വർണ്ണമരത്തുള്ളൻ
ഒരു തുള്ളൻ ചിത്രശലഭമാണ് സ്വർണ്ണമരത്തുള്ളൻ ‌ (Yellow-base flitter). Quedara basiflava എന്ന ശാസ്ത്രീയ നാമത്തിൽ അറിയപ്പെടുന്നു.
ആവാസം
കർണാടക, കേരളം, തമിഴ്‌നാട് എന്നീ സംസ്ഥാനങ്ങളിൽ നിന്നും ഇവയെ കണ്ടെത്തിയിട്ടുണ്ട്. ഫെബ്രുവരി, മാർച്ച്, ഏപ്രിൽ മാസങ്ങളിലാണ് ഇവയെ കാണാറുള്ളത്.
ചെറുചൂരൽ, ചൂരൽ, വലിയചൂരൽ. ചെടിയാണ് ഇതിന്റെ ലാർവാ ഭക്ഷ്യ സസ്യം
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ വർഗ്ഗം:കേരളത്തിലെ ചിത്രശലഭങ്ങൾ
സിറെൻ
ഗ്രീക്ക് പുരാണ കഥകളിൽ പലയിടത്തും പരാമർശിക്കപ്പെടുന്ന പ്രത്യേകതരം    ജീവികളാണ്‌ സിറെനുകൾ(Greek singular: Σειρήν '' .പാറകളാൽ ചുറ്റപ്പെട്ട ആന്റിമോസാ എന്ന ദ്വീപിലാണ്‌ ഇവർ വസിച്ചിരുന്നതെന്നും അതിമധുരമായി പാടാൻ കഴിവുള്ളവരായിരുന്നുവെന്നും പുരാണകഥ പറയുന്നു. ഇവരെ നേരിൽ കണ്ടവരാരും തന്നെ ഉണ്ടായിരുന്നില്ല. അതിനാൽ ഇവർ മത്സ്യ കന്യകകളാണെന്നും,ജലദേവതകളാണെന്നും  അതല്ല, പക്ഷികളാണെന്നും ഒക്കെ അഭ്യൂഹങ്ങൾ പരന്നു. ഇവരുടെ ശ്രുതിമധുരമായ സംഗീതത്തിൽ ആകൃഷ്ടരായി  പല നാവികസംഘങ്ങളും ആന്റിമോസാ ദ്വീപിലേക്ക് കപ്പലടുപ്പിക്കാൻ ശ്രമിച്ചു. എന്നാൽ ദ്വീപിലേക്കടുക്കാനാവാതെ  പാറകളിൽ തട്ടി കപ്പലുകൾ തകർന്ന് യാത്രികരെല്ലാം  മരിക്കുകയായിരുന്നു പതിവെന്നു കഥ.
ഹോമറിന്റെ ഒഡീസ്സിയിൽ സിറേനുകളെപ്പറ്റി പരാമർശമുണ്ട്. സിറേന്മാരുടെ അഭൗമസംഗീതം കേൾക്കണമെന്ന് ഒഡീസ്സസിന് അതിയായ ആഗ്രഹമുണ്ടായിരുന്നു. അതിനാൽ സമുദ്രയാത്രക്കിടയിൽ ആന്രിമോസാ ദ്വീപിനെ കടന്നു പോകേണ്ട ഘട്ടം വന്നപ്പോൾ ഒഡീസസ്സ്, തന്റേതൊഴികെ  കപ്പലിലെ സകല യാത്രികരുടേയും ചെവികൾ മെഴുകുരുക്കി അടച്ചു. എന്നിട്ട് തന്നെ പാമരത്തിൽ കെട്ടിയിടാനും എത്രതന്നെ വെപ്രാളം കാണിച്ചാലും അഴിച്ചു വിടാതിരിക്കാനും അനുയായികൾക്ക് ആദേശം നല്കി.ദ്വീപ് മറികടന്ന് പോകവെ മാസ്മരസംഗീതത്തിൽ ആകൃഷ്ടനായി   ഒഡീസ്സസ് സിറേനുകളെ സമീപിക്കാൻ  ശ്രമിച്ചെങ്കിലും ബന്ധനസ്ഥനായതിനാൽ അതിനു കഴിഞ്ഞില്ല. സംഗീതത്തെപ്പോലെത്തന്നെ വ്യാമോഹിപ്പിക്കുന്നതായിരുന്നു ദിവ്യദൃഷ്ടി വാഗ്ദാനം ചെയ്യുന്ന വാക്കുകൾ. അപകടഘട്ടം താണ്ടിക്കഴിഞ്ഞപ്പോൾ അനുയായികളോട് ചെവിയിലെ മെഴുക് കളയാനും തന്നെ   കെട്ടഴിച്ചു വിടാനും  ഒഡീസ്സസ് നിർദ്ദേശം നല്കി.
അവലംബം
വർഗ്ഗം:ഗ്രീക്ക് പുരാണകഥാപാത്രങ്ങൾ
തഴവ ഗ്രാമപഞ്ചായത്ത്
കൊല്ലം ജില്ലയിൽ കരുനാഗപ്പള്ളി താലൂക്കിൽ ഓച്ചിറ ബ്ളോക്കിലാണ് തഴവ പഞ്ചായത്ത് സ്ഥിതി ചെയ്യുന്നത്. 23.58 ചതുരശ്രകിലോമീറ്റർ വിസ്തൃതിയിൽ വ്യാപിച്ച് കിടക്കുന്നു. തഴവ, പാവുമ്പ എന്നീ രണ്ടു ഗ്രാമങ്ങൾ ഒന്നിച്ച് ചേർന്ന പഞ്ചായത്താണ് തഴവാ പഞ്ചായത്ത്. തഴപ്പായ വ്യവസായ കേന്ദ്രമായി ഖ്യാതി നേടിയ തഴവ ഇപ്പോൾ നിരവധി വിനോദസഞ്ചാരികളെ ആകർഷിക്കുന്നു .തഴപ്പായ വ്യവസായത്തിൽ നിന്നുമാണ് തഴവ എന്ന സ്ഥലനാമം കൈവന്നത് എന്ന് കരുതപ്പെടുന്നു.
അതിരുകൾ
പഞ്ചായത്തിന്റെ അതിരുകൾ  വടക്ക് ഓച്ചിറ, ആലപ്പുഴ ജില്ലയിലെ വള്ളിക്കുന്നം, താമരക്കുളം പഞ്ചായത്തുകളും, തെക്ക് തൊടിയൂർ പഞ്ചായത്തും, കിഴക്ക് ശൂരനാട് വടക്ക് പഞ്ചായത്തും, പടിഞ്ഞാറ് കുലശേഖരപുരം പഞ്ചായത്തുമാണ്.
ഭരണസമിതി അംഗങ്ങൾ
പ്രസിഡണ്ട്-വി.സദാശിവൻ (സി.പി.ഐ.എം) വൈസ് പ്രസിഡണ്ട്.ആർ.ഷൈലജ(സി.പി.ഐ) സെക്രട്ടറി:എസ്.പ്രദീപ്
സ്റ്റാൻഡിംഗ് കമ്മിറ്റി
ധനകാര്യം    :ആർ.ഷൈലജ ക്ഷേമകാര്യം :കെ.കെ.കൃഷ്ണകുമാർ വികസനം      :തൃദീപ് കുമാർ ആരോഗ്യ- വിദ്യാഭ്യാസം: വി.ബിജു
സാംസ്കാരിക - വിദ്യാഭ്യാസ സ്ഥാപനങ്ങൾ
1915ൽ ആണ് ആയിരങ്ങൾക്ക് അക്ഷരവെളിച്ചം പകർന്ന ഈ സരസ്വതീക്ഷേത്രം സ്ഥാപിതമാവുന്നുത്.വെങ്കട്ടയ്ക്കൽ ഇല്ലത്ത് ശ്രീമാൻ.ആദിത്യൻ പോറ്റി അവർക്കൾ സർക്കാരിലേക്ക് വിട്ടു നൽകിയ മൂന്നരയേക്കറിൽ തഴവ സർക്കാർ ആൺപള്ളിക്കൂടം സ്ഥാപിച്ചത്.
മഹാത്മജീയുടെ പ്രൈവറ്റ് സെക്രട്ടറി ആയിരുന്ന മഹാദേവദേശായിയുടെ പേരിൽ ഇന്ത്യിലാദ്യമായി ഒരു സ്മാരകം സ്ഥാപിതമാവുന്നത് തഴവയിലാണ്.ശ്രീമാൻ പാലപ്പള്ളിൽ ബംഗ്ലാവിൽ പത്മനാഭപിള്ള സൗജന്യമായി വിട്ടുനൽകിയ സ്ഥലത്ത് 1947 ൽ തഴവ ആദിത്യവിലാസം സർക്കാർ ആൺപള്ളിക്കൂടത്തിന് എതിർവശത്ത് ഗ്രന്ഥശാലയും അനുബന്ധമായി ഒരു നെയ്ത്തുശാലയും സ്ഥാപിതമായി. കൈതവനത്തറ രാഘവൻപിള്ള,വെങ്കട്ടയ്ക്കൽ ആദിത്യൻ പോറ്റി,തുടങ്ങിയ സാംസ്കാരിക നായകരായിരുന്നു ഗ്രന്ഥശാലയുടെ  പ്രവർത്തനത്തിനു പിന്നിൽ.ഇപ്പോൾ 15000 അധികം ഗ്രന്ഥശേഖരമുണ്ടിവിടെ .തഴവ തൊടിയൂർ പ്രദേശത്തെ സജീവ സാനിധ്യമാണീ സ്ഥാപനം.ഇതിനോടനുബന്ധിച്ച് ഒരു ഇ-വിഞ്ജാനസേവനകേന്ദ്രവും മഝരപരീക്ഷാപരിശീലന കേന്ദ്രവും പ്രവർത്തിക്കുന്നു.
അവലംബം
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
ആളൊരുക്കം
മാധ്യമ പ്രവർത്തകനായ വി.സി. അഭിലാഷ് രചനയും സംവിധാനവും നിർവഹിച്ച് 2018 മാർച്ച് 23 ന് റിലീസ് ആയ ഒരു മലയാള ചലച്ചിത്രമാണ് ആളൊരുക്കം. ജോളിവുഡ് മൂവീസിനു വേണ്ടി ജോളി ലോനപ്പൻ നിർമ്മിച്ചിരിക്കുന്ന ഈ ചിത്രം സമകാലിക പ്രാധാന്യമുള്ള ഒരു വിഷയമാണ് കൈകാര്യം ചെയ്യുന്നത്.
ഓട്ടൻ തുള്ളൽ കലാകാരനായ പപ്പുപിഷാരടി പതിനാറു വർഷം മുമ്പ് വീടുവിട്ടിറങ്ങിയ മകനെത്തേടി നടത്തുന്ന യാത്രയെക്കുറിച്ചാണ് ചിത്രം പറയുന്നത്. പപ്പു പിഷാരടിയായി വേഷമിട്ട ഇന്ദ്രൻസിന് 2017-ലെ മികച്ച നടനുള്ള സംസ്ഥാന ചലച്ചിത്രപുരസ്‌കാരം ലഭിച്ചിരുന്നു. കലാമണ്ഡലത്തിൽ നിന്നുള്ള വിദ്ഗദരായ കലാകാരന്മാർ ചിത്രത്തിനു വേണ്ടി ഇന്ദ്രൻസിനെ ഓട്ടൻതുള്ളൽ അഭ്യസിപ്പിച്ചിരുന്നു. ഈ ചിത്രത്തിൽ ശ്രീകാന്ത് മേനോൻ, അലിയാർ, വിഷ്ണു അഗസ്ത്യ, സീത ബാല, എസ്, ഷാജി ജോൺ, ശ്രീഷ്മ, ദീപക് ജയപ്രകാശ്, ബേബി ത്രയ, കലാഭവൻ നാരായണൻകുട്ടി, സജിത്ത് നമ്പ്യാർ, സജിത സാവരിയ എന്നിവരും അഭിനയിച്ചിരിക്കുന്നു.സാംലാൽ പി തോമസാണ് ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്. വിഷ്ണു കല്യാണി എഡിറ്റിങ് നിർവഹിച്ചിരിക്കുന്നു. അജേഷ് ചന്ദ്രൻ, ഡി യേശുദാസ് എന്നിവരുടെ ഗാനങ്ങൾക്ക്  റോണി റാഫേൽ സംഗീതം നൽകിയിരിക്കുന്നു. സംഗീത സംവിധായകനായ വിദ്യാധരൻ മാസ്റ്റർ ഈ ചിത്രത്തിന് വേണ്ടി ഗാനമാലപിച്ചിരിക്കുന്നു എന്ന പ്രേത്യേകതയും ഈ ചിത്രത്തിനുണ്ട്.
അവലംബം
വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
ഇന്ത്യയിലെ ജലപാതകളുടെ പട്ടിക
ഉൾനാടൻ ജലഗതാഗത്തിന് അനുയോജ്യമെന്നു കരുതപ്പെടുന്ന 111 ദേശീയ ജലപാതകൾ ഇന്ത്യയിൽ ഉണ്ട്. thumb|Inland Water Ways of India
വർഗ്ഗം:ഇന്ത്യയിലെ ജലപാതകൾ
പ്ലിംസോൾ രേഖ
കപ്പലുകളുടെയും ബോട്ടിന്റെയും താഴെയായി കാണുന്ന ഒരു സുരക്ഷാ അടയാളമാണിത്. ചരക്കോടുകൂടി വെള്ളത്തിൽ എത്രമാത്രം മുങ്ങിയെന്ന് ഈ മാർക്ക് നോക്കി മനസ്സിലാക്കാം. മാർക്കിൽനിന്ന് വ്യത്യാസമായാണ് കപ്പലിന്റെ നിൽപ്പെങ്കിൽ അതത്ര പന്തിയല്ലെന്ന് അർഥം. കപ്പലിന് താങ്ങാവുന്നതിൽ അധികം ഭാരം അതിലുള്ളതാവാം ഇതിന് കാരണം.കടൽവെള്ളത്തിലും ശുദ്ധജലത്തിലും ഈ മാർക്കിങ്ങിന് വ്യത്യാസങ്ങളുണ്ടാകും. വെള്ളത്തിന്റെ സാന്ദ്രതയിലുള്ള വ്യത്യാസമാണിതിന് കാരണം. കപ്പലുകളുടെ വലുപ്പത്തിനസരിച്ചും ഈ മാർക്കിങ്ങിൽ വ്യത്യാസമുണ്ടാകാം.
സാമുവൽ പിംസോൾ എന്ന ബ്രിട്ടീഷുകാരനാണ് പിംസോൾ രേഖ എന്ന ആശയം മുന്നോട്ടുവെച്ചത്. അക്കാലത്ത് കപ്പലുകളിൽ കണക്കില്ലാതെ ഭാരം കയറ്റി കപ്പൽ മുങ്ങി അപകടം പറ്റുന്നത് സ്ഥിരമായിരുന്നു. സാമുവൽ ശാസ്ത്രതത്ത്വങ്ങളുടെ സഹായത്തോടെ ഇത്തരമൊരു മാർക്കിങ് രീതി വെച്ചതോടെ അപകടങ്ങൾ കുറഞ്ഞു. അദ്ദേഹത്തോടുള്ള ആദരസൂചകമായാണ് ഈ രേഖയ്ക്ക് പ്ലിംസോൾ രേഖ എന്ന പേരുനൽകിയത്.
മീര (നടി)
മീര ഒരു ഇന്ത്യൻ ചലച്ചിത്ര നടിയാണ്. തൊണ്ണൂറുകളിൽ തമിഴിലും മലയാളത്തിലും നടിയായും സഹനടിയായും അഭിനയിച്ചിട്ടുണ്ട്. സുഖം സുഖകരം, കോട്ടപ്പുറത്തെ കൂട്ടുക്കുടുംബം , അമ്മാ അമ്മായിയമ്മ എന്നിവയാണ് പ്രധാന സിനിമകൾ.
References
<references group="" responsive="">
വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:Pages with unreviewed translations
ബി. സന്ധ്യ
കേരള പോലീസിൽ ഡി.ജി.പിയായിരുന്ന മലയാള സാഹിത്യകാരിയും 1988 ബാച്ച് ഐ.പി.എസ് ഉദ്യോഗസ്ഥയുമാണ് '''ബി. സന്ധ്യ''' (ജനനം :മെയ് 25 1963). ജയിൽ മേധാവിയായിരുന്ന ഡി.ജി.പി. ഋഷിരാജ് സിംഗ് 2021 ജൂലൈ 31ന് സർവീസിൽ നിന്ന് വിരമിച്ചതിനെ തുടർന്ന് 2021 ഓഗസ്റ്റ് ഒന്നു മുതൽ എക്സ് കേഡർ ഡി.ജി.പിയായിരുന്നു. രണ്ടു നോവലുകൾ ഉൾപ്പെടെ ഒൻപതു സാഹിത്യ കൃതികൾ പ്രസിദ്ധീകരിച്ചിട്ടുണ്ട്. 2021 ജനുവരി ഒന്നു മുതൽ 2023 മെയ് 31 വരെ ഫയർഫോഴ്സ് മേധാവിയായിരുന്നു. എ.ഡി.ജി.പി പൊലീസ് ട്രെയിനിംഗ് കോളേജ്, എറണാകുളം മധ്യമേഖല ഐ.ജി, തിരുവനന്തപുരം റേയ്ഞ്ച് ഡി.ഐ.ജി എന്നീ നിലകളിലും പ്രവർത്തിച്ചിട്ടുണ്ട്. 35 വർഷത്തെ ഐ.പി.എസ് കരിയർ പൂർത്തിയാക്കിയ സന്ധ്യ 2023 മെയ് 31ന് സർവീസിൽ നിന്ന് വിരമിച്ചു.
ഐ പി എസ് കരിയർ
1988 ബാച്ച് ഐ പി എസ് ഓഫീസർ ആയ സന്ധ്യ. ഷൊർണ്ണൂർ, ആലത്തൂർ എന്നിവിടങ്ങളിൽ എ.എസ്.പി തൃശൂർ, കൊല്ലം ജില്ലകളിൽ എസ്.പി, കണ്ണൂരിൽ ക്രൈംബ്രാഞ്ച്‌ എസ്.പി എന്നീ നിലകളിലും പിന്നീട് തിരുവനന്തപുരം പോലീസ്‌ ഹെഡ്‌ക്വാർട്ടേഴ്‌സിൽ എ.ഐ.ജി.യായും പ്രവർത്തിച്ചു. 2006-ൽ തിരുവനന്തപുരം റേയ്ഞ്ച് ഡി.ഐ.ജി, 2011-ൽ എറണാകുളം മധ്യമേഖല ഐ.ജി എന്നീ പദവികൾ വഹിച്ചു. 2013 മുതൽ 2021 വരെ എ.ഡി.ജി.പി യായിരുന്നു. 2018-2020-ൽ കേരള പോലീസ് അക്കാദമി മേധാവിയായും പ്രവർത്തിച്ചു 2020 ഡിസംബർ 31-ന് വിരമിച്ച ആർ.ശ്രീലേഖയ്ക്ക് പകരമായി അഗ്നിരക്ഷാ വിഭാഗം മേധാവിയായി 2021 ജനുവരി ഒന്നു മുതൽ നിയമിതയായി. 2021 ഓഗസ്റ്റ് ഒന്ന് മുതൽ കേരള പോലീസിലെ എക്സ് കേഡർ ഡി.ജി.പിയായി സ്ഥാനമേറ്റു 35 വർഷം നീണ്ട ഐ.പി.എസ് കരിയർ പൂർത്തിയാക്കി 2023 മെയ് 31ന് സന്ധ്യ സർവീസിൽ നിന്ന് വിരമിച്ചു.
വിവാദ കവിത
21 ഏപ്രിൽ 2013 ലെ കലാകൗമുദി വാരികയിൽ സന്ധ്യ എഴുതിയ 'എനിക്കിങ്ങനെയേ ആവാൻ കഴിയൂ' എന്ന കവിത മാധ്യമപ്രവർത്തകരെയും രാഷ്ട്രീയക്കാരെയും ഉദ്യോഗസ്ഥരെയും ആക്ഷേപിക്കുന്നതാണെന്ന് ആരോപണമുയർന്നിരുന്നു. തുടർന്ന് സന്ധ്യയോട് ഡി.ജി.പി. കെ.എസ്. ബാലസുബ്രമണ്യം വിശദീകരണം ആവശ്യപ്പെടുകയും കവിതയെഴുതുന്നതിനെ ചോദ്യം ചെയ്യാനാവില്ലെന്ന് മറുപടി നൽകിയതായി മാധ്യമങ്ങൾ റിപ്പോർട്ട് ചെയ്തിരുന്നു. രചനകൾക്ക് മുൻകൂർ അനുമതി വേണമെന്ന് മുൻ ഡി.ജി.പി. ജേക്കബ്ബ്പുന്നൂസ് സർക്കുലർ ഇറക്കിയിരുന്നു. പോലീസ്‌സേനയിൽ ഇപ്പോഴും സെൻസറിങ് നിലനിൽക്കുന്നുണ്ട് എന്നത് ആവിഷ്‌കാരസ്വാതന്ത്ര്യത്തിന്റെ ലംഘനമായി ചൂണ്ടി കാണിക്കപ്പെട്ടിരുന്നു.
പുറം കണ്ണികൾ
വർഗ്ഗം:1968-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാള ബാലസാഹിത്യകാരന്മാർ വർഗ്ഗം:മലയാളത്തിലെ സ്ത്രീ എഴുത്തുകാർ വർഗ്ഗം:മലയാളകവികൾ വർഗ്ഗം:ആവിഷ്കാര സ്വാതന്ത്ര്യം വർഗ്ഗം:കേരളത്തിലെ പോലീസ് ഉദ്യോഗസ്ഥർ
ഇന്ത്യയിലെ അതിവേഗപാതകൾ
ലഘുചിത്രം|[[ആഗ്ര ലക്നൗ എതിവേഗപാത|ആഗ്ര – ലക്നൗ എക്സ്പ്രസ് വേ, നിലവിൽ ഇന്ത്യയിലെ ഏറ്റവും നീളം കൂടിയ എക്സ്പ്രസ് വേ]] ലഘുചിത്രം|[[മുംബൈ-പൂനെ എക്സ്പ്രസ്സ് വേ|മുംബൈ – പൂനെ എക്സ്പ്രസ് വേ . ഇന്ത്യയിലെ ആദ്യത്തെ 6 വരി വീതിയുള്ള അതിവേഗ പാതയാണിത്.]] ലഘുചിത്രം|ഡൽഹി – നോയിഡ ഡയറക്ട് ( [[ഡിഎൻഡി ഫ്ലൈവേ ). ഇന്ത്യയിലെ ആദ്യത്തെ 8 വരി അതിവേഗ പാതയാണിത്.]] ഇന്ത്യയിലെ ഏറ്റവും ഉയർന്നതരത്തിലുള്ള റോഡുകളാണ് അതിവേഗപാതകൾ അഥവാ എക്സ്പ്രസ് വേകൾ. ഇന്ത്യയിലെ അതിവേഗപാതകൾ നിയന്ത്രിത-പ്രവേശനമുള്ള പാതകളാണ്.
ഇന്ത്യയിലെ ഗ്രീൻഫീൽഡ് എക്സ്പ്രസ് ഹൈവേകൾ രൂപകൽപ്പന ചെയ്തിരിക്കുന്നത് 12- ലെയ്ൻ വീതിയുള്ള എക്സ്പ്രസ് ഹൈവേകളായിട്ടാണ്. ഭാവി വിപുലീകരണത്തിനുള്ള ഭൂമി 4-ലെയ്ൻ ആയി അതിവേഗപാതകളുടെ മധ്യഭാഗത്ത് നീക്കിവെച്ചിരിക്കുന്നു. ഗ്രീൻഫീൽഡ് എക്സ്പ്രസ് ഹൈവേകൾ രൂപകൽപ്പന ചെയ്തിരിക്കുന്നത് ജനവാസ മേഖലകൾ ഒഴിവാക്കാനും പുതിയ അലൈൻമെന്റുകളിലൂടെ കടന്നുപോകാനും പുതിയ പ്രദേശങ്ങളിലേക്ക് വികസനം കൊണ്ടുവരാനും ഭൂമി ഏറ്റെടുക്കൽ ചെലവുകളും നിർമ്മാണ സമയപരിധികളും കുറയ്ക്കാനുമ് വേണ്ടിയാണ്. തുടക്കത്തിൽ 8-വരിയിൽ നിർമിക്കുകയും ഭാവിയിൽ 12-വരിയായി വികസിപ്പിക്കുകയും ചെയ്യുന്ന ദില്ലി-മുംബൈ എക്സ്പ്രസ് വേ,  പുതിയ 12-വരി ഗ്രീൻഫീൽഡ് അതിവേഗപാതക്ക് മികച്ച ഉദാഹരണമാണ്.
എക്സ്പ്രസ് വേകൾ നിർമ്മിക്കുന്നതിന് ആവശ്യമായ നിക്ഷേപത്തിന്റെ ഭൂരിഭാഗവും കേന്ദ്ര സർക്കാരാണ് നൽകുന്നത്. ഇന്ത്യയിൽ ഉത്തർപ്രദേശും മഹാരാഷ്ട്രയും മാത്രമാണ് പ്രത്യേക എക്സ്പ്രസ്വേ കോർപ്പറേഷനുകളിലൂടെ അതിവേഗപാതകൾ നിർമ്മിക്കാൻ നിക്ഷേപം നടത്തുന്ന രണ്ടേരണ്ട് സംസ്ഥാനങ്ങൾ.
റോഡ് ഗതാഗത, ഹൈവേ മന്ത്രാലയത്തിന് കീഴിൽ പ്രവർത്തിക്കുന്ന നാഷണൽ എക്സ്പ്രസ് വേയ്സ് അതോറിറ്റി ഓഫ് ഇന്ത്യ (NEAI) എക്‌സ്പ്രസ് ഹൈവേകളുടെ നിർമ്മാണത്തിന്റെയും പരിപാലനത്തിന്റെയും ചുമതല വഹിക്കുന്നു. ഇന്ത്യൻ ഗവൺമെന്റിന്റെ ദേശീയപാത വികസന പദ്ധതി രാജ്യത്തെ നിലവിലെ എക്സ്പ്രസ് വേ ശൃംഖല വിപുലീകരിക്കാനും 2022 ഓടെ,  നിലവിലുള്ള ദേശീയപാതകൾ കൂടാതെ 18,637കി.മീ  ഗ്രീൻഫീൽഡ് എക്സ്പ്രസ് ഹൈവേകൾ അധികമായി കൂട്ടിച്ചേർക്കാനും ലക്ഷ്യമിടുന്നു.
അടുത്ത അഞ്ച് വർഷത്തിനുള്ളിൽ 83,677 കിലോമീറ്റർ നീളത്തിൽ പുതിയ ഹൈവേകൾ നിർമ്മിക്കുക എന്ന ലക്ഷ്യത്തോടെ  ഭാരതമാല, കേന്ദ്ര ഗവണ്മെന്റ്-സ്പോൺസർ ചെയ്യുന്നതും ധനസഹായമുള്ളതുമായ ഒരു റോഡ്-ഹൈവേ പദ്ധതിയാണ് ഭാരത്മാല. ഭാരത്മാല പദ്ധതിയുടെ ഒന്നാം ഘട്ടത്തിൽ 2021–22 ആകുമ്പോഴേക്കും, 5.35 ലക്ഷം കോടി രൂപ ചെലവ് പ്രതീക്ഷിക്കുന്ന 34,800കി.മീ പാതയുടെ നിർമാണം ഉൾക്കൊള്ളുന്നു. (NHDP- യുടെ കീഴിലുള്ള ശേഷിക്കുന്ന പദ്ധതികൾ ഉൾപ്പെടെ).
ദേശീയ അതിവേഗപാതകളുടെ പട്ടിക
2021 ഏപ്രിൽ വരെ, എട്ട് എക്സ്പ്രസ് ഹൈവേകൾ ദേശീയ എക്സ്പ്രസ് ഹൈവേ (NE) ആയി കേന്ദ്ര സർക്കാറിന്റെ ഗതാഗത, ഹൈവേ മന്ത്രാലയം പ്രഖ്യാപിച്ചിട്ടുണ്ട്. അവയുടെ പട്ടിക ഇപ്രകാരമാണ്:
അതിവേഗപാതകളുടെ പട്ടിക (നിർമ്മാണത്തിലുള്ളവ)
ഈ പട്ടികയിലെ പാതകളുടെ മൊത്തം ദൂരം: 10,420.524 km.
ഗവ. ഹയർ സെക്കണ്ടറി സ്കൂൾ മണിയൂർ
കോഴിക്കോട് ജില്ല യിലെ മണിയൂർഗ്രാമ പഞ്ചായത്തിൽ സ്ഥിതിചെയ്യുന്ന ഒരു ഹയർ സെക്കന്ററി വിദ്യാലയമാണ് '''ഗവ. ഹയർ സെക്കണ്ടറി സ്കൂൾ, മണിയൂർ'''. ഈ വിദ്യാലയം വടകര വിദ്യാഭ്യാസ ഉപജില്ലയിലാണ് സ്ഥിതി ചെയ്യുന്നത്. മണിയൂർ പഞ്ചായത്ത് ഹയർസെക്കന്ററി സ്കൂൾ എന്നായിരുന്നു ഈ വിദ്യാലയത്തിന്റെ പേര്. ഇത് കേരളത്തിലെ ഒരു ഗ്രാമപഞ്ചായത്ത് നേരിട്ട് നടത്തുന്ന വിദ്യാലയങ്ങളിൽ ഒന്നായിരുന്നു. ഇപ്പോൾ പൂർണ്ണമായും സർക്കാർ വിദ്യാലയമായി. അതിനാൽ ഗവ. ഹയർ സെക്കണ്ടറി സ്കൂൾ, മണിയൂർ എന്ന് പുനർനാമകരണം ചെയ്യപ്പെട്ടു. 1996 ജൂൺ ഒന്നാം തിയ്യതിയാണ് വിദ്യാലയം പ്രവർത്തനം ആരംഭിച്ചത്.
പൊതുവിവരങ്ങൾ
1966 ലാണ് ഈ വിദ്യാലയം സ്ഥാപിതമായത്. കോഴിക്കോട് ജില്ലയിൽ വടകര വിദ്യാഭ്യാസ ജില്ലയിലെ വടകര ഉപജില്ലയിലാണ് ഈ വിദ്യാലയം സ്ഥിതിചെയ്യുന്നത്. ഹൈസ്ക്കൂൾ, ഹയർസെക്കന്ററി എന്നിങ്ങനെ രണ്ട് വിഭാഗവും സ്ക്കൂളിൽ പ്രവർത്തിക്കുന്നു. 2020 ലെ കണക്ക് പ്രകാരം 2268 ആൺകുട്ടികളും 2068 പെൺകുട്ടികളും അടക്കം 4336 കുട്ടികൾ ഈ വിദ്യാലയത്തിൽ പഠിക്കുന്നു. 45 അദ്ധ്യാപകർ ഇവിടെ ക്ലാസുകൾ നയിക്കുന്നു.
ചരിത്രം
വളരെ പരിമിതമായ സൗകര്യങ്ങളോടെ ആരംഭിച്ച ഈ വിദ്യാലയം 2004 ൽ ഒരു ഹയർ സെക്കന്ററി വിദ്യാലയമായി ഉയർത്തപ്പെട്ടു. ഈ വിദ്യാലയത്തിൽ ആവശ്യമായസ്ഥലം സംഭാവനചെയ്തത് പരേതനായ ശ്രീ.ഐ.നാരായണൻ നമ്പ്യാർആണ്. പരേതനായ ശ്രീ. അപ്പുണ്ണികുറുപ്പ് മാസ്റ്റരായിരുന്നു ആദ്യത്തെ പ്രധാനാദ്ധ്യാപകൻ. സംസ്ഥാനദേശീയ മത്സരങ്ങളിൽ പ്രശസ്തമായ വിജയം കൈവരിക്കാൻ ഈ സ്ഥാപനത്തിന് കഴിഞ്ഞിടുണ്ട്. ദേശീയകായികമേളയിൽ നിരവധി തവണ സ്വർണ്ണമെഡൽ ഉൾപ്പെടെയുളള അംഗീകാരങ്ങൾ ലഭിച്ചിട്ടുണ്ട്. ശാസ്ത്രരംഗത്ത് മികച്ചപ്രവർത്തനങ്ങൾ നടത്തിയതിന് I.S.R.O യുടെ പുരസ്കാരം ലഭിച്ചിട്ടുണ്ട്.
മാനേജ്മെന്റ്
മണിയൂർ പഞ്ചായത്തായിരുന്നു ഈ വിദ്യാലയത്തിന്റെ ഭരണം നടത്തിയിരുന്നത്. ഇപ്പോൾ ഈ വിദ്യാലയം പൂർണ്ണമായും സർക്കാർ വിദ്യാലയമായി. ഹൈസ്കൂൾ വിഭാഗത്തിന്റെ ഹെഡ് മിസ്ട്രസ് ശ്രീമതി.ഇ.എം.ശോഭനയും, ഹയർ സെക്കണ്ടറി വിഭാഗ പ്രിൻസിപ്പൾ ശ്രീ.ഇ.കെ.ജ്യോതി മാസ്റ്ററുമാണ്
ഭൗതികസൗകര്യങ്ങൾ
ആറ് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്.ഹയർ സെക്കണ്ടറിക്ക് 4 കെട്ടിടങ്ങളിലായി 12 ക്ലാസ് മുറികളും ഹൈസ്കൂളിന് 4 കെട്ടിടങ്ങളിലായി 23 ക്ലാസ് മുറികളുമുണ്ട്. ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി മുപ്പത്തഞ്ചോളം കമ്പ്യൂട്ടറുകളുണ്ട്. രണ്ട് ലാബുകളിലും ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.എഡ്യൂസാറ്റ് സംവിധാനവും ഹോംതിയേറ്റർ സംവിധാനവും ഉളള വിപുലമായ ഒരുസ്മാർട്ട് ക്ലാസ്റുമും ഇവിടെസജ്ജീകരിച്ചിടുണ്ട്. രണ്ട് സയൻസ് ലാബുകൾ,ലൈബ്രറി,റീഡിങ്ങ്റൂം,രണ്ട് ഏക്കർവിസ്തീർണ്ണമുളള കളിസ്ഥലം എന്നിവവിദ്യാലയത്തിലുണ്ട്. കോഴിക്കോട് ജില്ലാ പഞ്ചായത്ത് നു കീഴിൽ വിദ്യാലയ സൗരോർജ പദ്ധതിയിൽ ഈ സ്കൂൾ ഉൾപ്പെട്ടിട്ടുണ്ട്. കേരള സംസ്ഥാന സർക്കാരിന്റെ വിദ്യാഭ്യാസസ്ഥാപനങ്ങളുടെ പുനരുധാന പ്രവർത്തനങ്ങളുടെ ഭാഗമായി നവീകരിക്കുന്ന സ്കൂളുകളിൽ  ഈ വിദ്യാലയവും ഉൾപ്പെട്ടിട്ടുണ്ട്.
അവലംബം
വർഗ്ഗം:കോഴിക്കോട് ജില്ലയിലെ വിദ്യാലയങ്ങൾ
ഗൺസ്, ജേംസ് ആന്റ് സ്റ്റീൽ
ഗൺസ്, ജേംസ് ആന്റ് സ്റ്റീൽ: ദി ഫേറ്റ്സ് ഓഫ് ഹ്യൂമൻ സൊസൈറ്റീസ് (മുമ്പ് ഗൺസ്, ജേംസ് ആൻഡ് സ്റ്റീൽ: എ ഷോർട്ട് ഹിസ്റ്ററി ഓഫ് എവരിബഡി ഫോർ ദി ലാസ്റ്റ് 13,000 ഇയർ) 1997 ൽ ജേർഡ് ഡയമണ്ട് രചിച്ച ഒരു ട്രാൻസ്‌ഡിസിപ്ലിനറി നോൺ ഫിക്ഷൻ പുസ്തകമാണ്. 1998-ൽ ഗൺസ്, ജേംസ്, സ്റ്റീൽ എന്നിവ നോൺ ഫിക്ഷന് പുലിറ്റ്സർ പുരസ്കാരവും മികച്ച സയൻസ് ബുക്കിനുള്ള അവന്റിസ് സമ്മാനവും നേടി. നാഷനൽ ജ്യോഗ്രാഫിക് സൊസൈറ്റി നിർമ്മിച്ച, പുസ്തകത്തെ അടിസ്ഥാനമാക്കിയുള്ള ഒരു ഡോക്യുമെന്ററി 2005 ജൂലൈയിൽ പി‌ബി‌എസിൽ പ്രക്ഷേപണം ചെയ്തു.
യുറേഷ്യൻ, വടക്കേ ആഫ്രിക്കൻ നാഗരികതകൾ മറ്റുള്ളവരെ അതിജീവിച്ച് കീഴടക്കിയത് എന്തുകൊണ്ടാണെന്ന് വിശദീകരിക്കാൻ പുസ്തകം ശ്രമിക്കുന്നു. യുറേഷ്യൻ മേധാവിത്വം ഏതെങ്കിലും തരത്തിലുള്ള യുറേഷ്യൻ ബൌദ്ധിക, ധാർമ്മിക, അല്ലെങ്കിൽ അന്തർലീനമായ ജനിതക മേധാവിത്വം മൂലമാണെന്ന ആശയത്തിനെതിരെ വാദിക്കുന്നു. മനുഷ്യ സമൂഹങ്ങൾക്കിടയിലെ ഊർജ്ജത്തിന്റെയും സാങ്കേതികവിദ്യയുടെയും വിടവുകൾ പ്രാഥമികമായി പാരിസ്ഥിതിക വ്യത്യാസങ്ങളിൽ നിന്നാണ് ഉത്ഭവിക്കുന്നതെന്ന് ഡയമണ്ട് വാദിക്കുന്നു.
ലോക മണ്ണ് ദിനം
ആരോഗ്യകരമായ മണ്ണിന്റെ പ്രാധാന്യത്തിൽ ശ്രദ്ധ കേന്ദ്രീകരിക്കുന്നതിനും മണ്ണിലെ വിഭവങ്ങളുടെ സുസ്ഥിര പരിപാലനത്തിനായി ജനങ്ങളെ ബോധവാന്മാരാക്കുന്നതിനും എല്ലാ വർഷവും ഡിസംബർ 5 ന് ലോക മണ്ണ് ദിനം (World Soil Day) ആചരിക്കുന്നു. 2014 ഡിസംബർ 5 മുതൽ ഐക്യരാഷ്ട്രസഭയുടെ നേതൃത്വത്തിൽ ഈ ദിനം ആചരിച്ചു വരുന്നു.
ദിനാചരണ പ്രഖ്യാപനം
മണ്ണിന്റെ പ്രാധാന്യത്തെക്കുറിച്ച് ബോധവൽക്കരിക്കുന്നതിനുള്ള ഒരു അന്താരാഷ്ട്ര ദിനം 2002-ൽ ഇന്റർനാഷണൽ യൂണിയൻ ഓഫ് സോയിൽ സയൻസസ് (IUSS) ശുപാർശ ചെയ്തു. തായ്‌ലൻഡ് രാജ്യത്തിന്റെ നേതൃത്വത്തിലും ആഗോള മണ്ണ് പങ്കാളിത്തത്തിന്റെ ചട്ടക്കൂടിനുള്ളിലും, ഭക്ഷ്യ കാർഷിക സംഘടന (FAO ) ആഗോളമായി ലോക മണ്ണ് ദിനത്തിന്റെ ഔപചാരിക ആചരണത്തെ പിന്തുണച്ചു. ഭക്ഷ്യ കാർഷിക സംഘടനയുടെ 2013 ജൂണിൽ കൂടിയ കോൺഫറൻസ് ലോക മണ്ണ് ദിനം ഏകകണ്ഠമായി അംഗീകരിക്കുകയും 68-ാമത് യു.എൻ ജനറൽ അസംബ്ലിയിൽ അതിനെ ഔദ്യോഗികമായി അംഗീകരിക്കുവാൻ അഭ്യർത്ഥിക്കുകയും ചെയ്തു. 2013 ഡിസംബറിൽ, യു.എൻ ജനറൽ അസംബ്ലി ഈ നിർദ്ദേശത്തെ അംഗീകരിക്കുകയും 2014 ഡിസംബർ 5-നെ ആദ്യ ഔദ്യോഗിക ലോക മണ്ണ് ദിനമായി പ്രഖ്യാപിക്കുകയും ചെയ്തു.
ഈ സംരംഭത്തിന് ഔദ്യോഗികമായി അനുമതി നൽകിയ തായ്ലൻഡ് രാജാവായിരുന്ന ഭൂമിബൊൽ അതുല്ല്യതെജിനോടുള്ള ആദരസൂചകമായി അദ്ദേഹത്തിന്റെ ജന്മദിനമായ ഡിസംബർ 5 ഈ ദിനാചരണത്തിനായി തിരഞ്ഞെടുക്കപ്പെട്ടത്.
അവലംബം
വർഗ്ഗം:ഐക്യരാഷ്ട്രസഭാ ദിനാചരണങ്ങൾ വർഗ്ഗം:വിശേഷദിനങ്ങൾ വർഗ്ഗം:ഡിസംബർ 5
അന്നബെല്ല സ്വിൻഡില
നൈജീരിയൻ അഭിനേത്രിയാണ് അന്നബെല്ല സ്വിൻഡില. മിസ് ഗ്രീൻ എന്നാണ് അവർ പരക്കെ അറിയപ്പെടുന്നത്.
മുൻകാലജീവിതം
നൈജീരിയയുടെ വടക്കൻ ഭാഗത്തുള്ള ഇബാദാനിലാണ് അന്നബെല്ല സ്വിൻഡില ജനിച്ചത്. അവരുടെ അച്ഛൻ നൈജീരിയൻ ആർമിയിലെ ഉദ്യോഗസ്ഥനും അമ്മ വിദ്യാഭ്യാസ മന്ത്രാലയത്തിലെ സീനിയർ സ്റ്റാഫുമാണ്. ജോസ് യൂണിവേഴ്സിറ്റിയിലേക്ക് മാറുന്നതിന് മുമ്പ് അവർ കമാൻഡ് സെക്കൻഡറി സ്കൂളിൽ (ജോസ്, പ്ലേറ്റോ സ്റ്റേറ്റ്) ചേർന്നു. അവിടെ നാടകത്തിലും പെർഫോമിംഗ് ആർട്ടിലും ബിരുദം നേടി.
കരിമ്പാല (Isonandra perrottetiana)
തെക്കെപശ്ചിമഘട്ടതദ്ദേശവാസിയായ ഒരു ചെറുവൃക്ഷമാണ് കരിമ്പാല. . 15 മീറ്ററോളം ഉയരം വയ്ക്കും. 1300 മീറ്റർ മുത 2000 മീറ്റർ വരെയുള്ള നിത്യഹരിതവനങ്ങളിൽ ആണു കാണുന്നത്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
മാൻസിങ്ങ് ഒന്നാമൻ
രജപുത്നയിലെ അംബെറിലെ(ഇന്നത്തെ ജയ്പൂർ) രജപുത്ര രാജാവായിരുന്നു മാൻസിങ്ങ്(മാൻസിങ്ങ് ഒന്നാമൻ)December 21, 1550 – July 6, 1614).മുഗൾ ചക്രവർത്തിയായിരുന്ന അക്ബറിന്റെ വിശ്വസ്തനായ സൈനാധിപനായിരുന്നു അദ്ദേഹം.അക്ബർ തന്റെ മന്ത്രിസഭയിലെ നവരത്നങ്ങളിൽ ഒരാളയി അദ്ദേഹത്തെ തിരഞ്ഞെടുത്തിരുന്നു . അംബറിലെ രാജാവായിരുന്ന ഭഗവദ് ദാസിന്റേയും റാണി സാ ഭഗവതി ജി സാഹിബിന്റെയും മകനായി ജനനം.1555ൽഡിസംബർ 21 ഞായറാഴ്ച്ചയാണ്‌ ഇദ്ദേഹം ജനിച്ചത്.അക്ബറും റാണാ പ്രതാപ് സിങ്ങും മാൻസിങ്ങ് ഒരേകാലഘട്ടത്തിൽ ജനിച്ചവരാണ്‌​.‍ഇദ്ദേഹത്തെ കുൻവർ(രാജകുമാരൻ) എന്ന് സാധാരണ അറിയപ്പെട്ടു.മിർസാ രാജ ,മാൻസാബ്(റാങ്ക്) എന്നി സ്ഥാനങ്ങൾ 1589ൽ ഡിസംബർ 10ന്‌ അക്ബറിൽ നിന്ന് സ്വീകരിച്ചു .1614ൽ ജൂലൈ 6 അദ്ദേഹം അന്തരിച്ചു.
അവലംബം
വർഗ്ഗം:ഇന്ത്യയിലെ രാജാക്കന്മാർ വർഗ്ഗം:1614 ൽ ജനിച്ചവർ വർഗ്ഗം:ജൂലൈ 6-ന് മരിച്ചവർ വർഗ്ഗം:രജപുത്രരാജാക്കന്മാർ
വെളിയം ഗ്രാമപഞ്ചായത്ത്
കൊല്ലം ജില്ലയിൽ ഏതാണ്ട് മധ്യഭാഗത്ത് സ്ഥിതി ചെയ്യുന്ന കുന്നുകളും, പാറക്കെട്ടുകളും, വയലേലകളും, തെങ്ങിൻതോപ്പുകളും, റബ്ബർതോട്ടങ്ങളും, മിശ്രിതകാർഷികവിളകളും, കൈത്തോടുകളും, ചെറുപുഴകളും ഉൾപ്പെട്ട ഇത്തിക്കരയാറിനെ തൊട്ടുരുമ്മികിടക്കുന്ന ഹരിതാഭമായ ഭൂപ്രദേശമാണ് വെളിയം പഞ്ചായത്ത്. വെളിയം ഗ്രാമപഞ്ചായത്ത് കൊല്ലം ജില്ലയുടെ ഏതാണ്ട് മധ്യഭാഗത്തായി സ്ഥിതി ചെയ്യുന്നു. കൊല്ലം ജില്ലയിലെ 71 പഞ്ചായത്തുകളിൽ വച്ച് വിസ്തീർണ്ണത്തിന്റെ കാര്യത്തിൽ 16-ം സ്ഥാനം വെളിയം പഞ്ചായത്തിനുണ്ട്. 30.28 ചതുരശ്ര കിലോമീറ്ററിൽ (3028 ഹെക്ടർ) വിസ്തൃതിയിൽ വ്യാപിച്ചുകിടക്കുന്ന സാമാന്യം വലിപ്പമുള്ള ഒരു പഞ്ചായത്താണ് വെളിയം. ഇന്ത്യയുടെ ഭൂപടത്തിൽ ഭൂമിശാസ്ത്രപരമായി വളരെയധികം പ്രത്യേകതകളുള്ള മലയായ നമിക്കാംകുന്ന് വെളിയത്തിന്റെ തിലകക്കുറിയാണ്.
അതിരുകൾ
പഞ്ചായത്തിന്റെ വടക്ക് കൊട്ടാരക്കര, ഉമ്മന്നൂർ, നെടുവത്തൂർ പഞ്ചായത്തുകളും തെക്ക് പൂയപ്പള്ളി പഞ്ചായത്തും പടിഞ്ഞാറ് കരീപ്ര പഞ്ചായത്തും കിഴക്ക് ഇളമാട് പഞ്ചായത്തുമാണ് അതിരുകൾ.
അവലംബം
http://www.trend.kerala.gov.in http://lsgkerala.in/veliyampanchayat Census data 2001
പുറത്തേക്കുള്ള കണ്ണികൾ
വർഗ്ഗം:കൊല്ലം ജില്ലയിലെ ഗ്രാമപഞ്ചായത്തുകൾ
മെലുകോവയ്യ
ത്യാഗരാജസ്വാമികൾ തെലുങ്ക് ഭാഷയിൽ രചിച്ചിരിക്കുന്ന ഒരു കൃതിയാണ് മെലുകോവയ്യ. ഈ കൃതി ബൗളിരാഗത്തിൽ ഝമ്പതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
മെലുകോവയ്യ! മമ്മേലുകോ രാമ!
അനുപല്ലവി
മേലൈന സീതാസമേത।! നാഭാഗ്യമാ! (മെലുകോ)
ചരണം 1
നാരദാദുലു നിന്നു കോരി നീ മഹിമ ലവ്വാരിഗാ ബാഡുചുന്നാരിഡു തെല്ല വാര ഗാവി ച്‍ചിനദി ശ്രീ രാമ! നവനീത ക്ഷീരമുലു ബാഗുഗ നാരഗിമ്പനു വേഗ (മേലുകോ)
ചരണം 2
ഫണിശയന യനിമിഷരമണു ലൂഡിഗമുസേയ അണകുവഗ നിണ്ഡാരു പ്രണുതി ജേസെദരു മണിമയാഭരണമുലൈ യണിമാദു ലിഡു ദീപമണലു തെലുപായനു തരണിവംശ വരതിലക (മേലുകോ
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ഝമ്പ താളത്തിൽ ചിട്ടപ്പെടുത്തിയ കൃതികൾ വർഗ്ഗം:ബൗളിരാഗത്തിൽ ചിട്ടപ്പെടുത്തിയ കൃതികൾ
കനേഡിയൻ ആർട്ടിക് ദ്വീപസമൂഹം
വടക്കേ അമേരിക്ക വൻകരയുടെ വടക്കേയറ്റത്തായി സ്ഥിതിചെയ്യുന്ന ഒരു ദ്വീപസമൂഹമാണ് കനേഡിയൻ ആർട്ടിക് ദ്വീപസമൂഹം (Canadian Arctic Archipelago) അഥവാ ആർട്ടിക് ദ്വീപസമൂഹം (Arctic Archipelago). കാനഡയുടെ വടക്കൻ പ്രദേശത്തിലായി ആർട്ടിക് സമുദ്രത്തിൽ സ്ഥിതിചെയ്യുന്ന 36,563 ദ്വീപുകളുടെ കൂട്ടമായ ഇവയുടെ ആകെ വിസ്തീർണ്ണം 1424500 km2 ആണ്. വടക്കൻ കാനഡയുടെ സിംഹഭാഗവും ഉൾപ്പെടുന്ന ഈ ദ്വീപസമൂഹങ്ങളിൽ നുനാവടിന്റെ മുഖ്യഭാഗവും നോർത്ത് വെസ്റ്റേൺ ടെറിടറികളുടെ ഭാഗങ്ങളുമാണ് ഉൾക്കൊള്ളുന്നത്. ആഗോളതാപനത്തിന്റെ ഫലങ്ങൾ ഇവിടെയും കാണപ്പെടുന്നുണ്ട്. ഇവിടുത്തെ മഞ്ഞ് ഉരുകുന്നതിൻറെ തോത് അനുസരിച്ച്, 2100 ആവുമ്പോൾ സമുദ്രനിരപ്പ് ഏകദേശം 3.5 cm ഉയരുമെന്ന് ചില പഠനങ്ങൾ കരുതുന്നു.
ഭൂമിശാസ്ത്രം
കിഴക്ക് പടിഞ്ഞാറായി 2400 km വ്യാപിച്ചുകിടക്കുന്ന ഈ ദ്വീപസമൂഹത്തിന്റെ വടക്കേയറ്റമായ എല്ലിസ്മെയർ ദ്വീപിലെ കേപ് കൊളംബിയ, വൻകരയിൽനിന്നും 1900 km അകലെയാണ് സ്ഥിതിചെയ്യുന്നത്. പടിഞ്ഞാറ് ബ്യൂഫോർട്ട് കടൽ, വടക്ക് പടിഞ്ഞാറ് ആർട്ടിക് സമുദ്രം; കിഴക്ക് ഗ്രീൻലാന്റ്, ബാഫിൻ ഉൾക്കടൽ ഡേവിസ് കടലിടുക്ക്; തെക്ക് ഹഡ്സൺ ഉൾക്കടൽ എന്നിവയ്ക്കിടയിലായി സ്ഥിതിചെയ്യുന്നു.
36,563 ദ്വീപുകൾ ഉള്ളതിൽ 94 എണ്ണം 130 km2 അധികം വിസ്തൃതിയുള്ളവയാണ്, വിസ്തീർണ്ണം 1400000 km2 ആണ്. ആർട്ടിക് ദ്വീപസമൂഹത്തിലെ 10000 km2 അധികം വിസ്തീർണ്ണമുള്ള ദ്വീപുകൾ താഴെപ്പറയുന്നവയാണ്
ഗ്രീൻലാന്റ് കഴിഞ്ഞാൽ ആർട്ടിക് പ്രദേശത്തിൽ ഏറ്റവുമധികം വിസ്തൃതിയുള്ള പ്രദേശമാണിത്. ആർട്ടിക് കാലാവസ്ഥ അനുഭവപ്പെടുന്നന ഇവിടങ്ങളിൽ പർവ്വതങ്ങളൊഴികെയുള്ള പ്രദേശങ്ങളിൽ തുന്ദ്ര കാണപ്പെടുന്നു. മിക്കവാറും ദ്വീപുകൾ ജനവാസമില്ലാത്തവയാണ്, തെക്കൻ ദ്വീപുകളിലെ തീരപ്രദേശങ്ങളിൽ മാത്രമാണ് ഇനൂയിറ്റ് വംശജർ താമസിക്കുന്നത്.
ഭൂപടം
Islands not on map
കൂടുതൽ വായനക്ക്
വർഗ്ഗം:കനേഡിയൻ ആർട്ടിക് ദ്വീപസമൂഹം
പളനിപ്പൊട്ടൻ
പുറം കണ്ണികൾ
വർഗ്ഗം:തുള്ളൻ ചിത്രശലഭങ്ങൾ
രാം സിംഗ് താക്കുറി
ഇന്ത്യൻ ഗോർഖ സ്വാതന്ത്ര്യ സമര സേനാനിയും സംഗീതജ്ഞനും സംഗീത രചയിതായിരുന്നു ക്യാപ്റ്റൻ രാം സിംഗ് താക്കുറി ( നേപ്പാൾ : कप्तान राम सिहँ ठकुरी ഓഗസ്റ്റ് 15, 1914 - ഏപ്രിൽ 15, 2002). ഇന്ത്യൻ നാഷണൽ ആർമിയിൽ, കദം കദം ബഡായേ ജ, സുബ് സുഖുൻ ചെയിൻ ഉൾപ്പെടെ നിരവധി ദേശസ്നേഹത്തിന്റെ പല ഗാനങ്ങളും അദ്ദേഹം രചിച്ചു.
പിന്നീട് ക്യാപ്റ്റൻ സിംഗ് ഉത്തർപ്രദേശിലെ പ്രവിശ്യാ ആംസ് കോൺസ്റ്റബുളറി (പി.എച്ച്) യിൽ ജോലി ചെയ്യുകയും കോൺസ്റ്റാബുലറി ബാൻഡ് സ്ഥാപിക്കുകയും ചെയ്തു.
ആദ്യകാലം
1914 ഓഗസ്റ്റ് 15-ന് ധർമ്മശാലക്ക് സമീപമുള്ള ഖന്യായര ഗ്രാമത്തിലാണ് രാം സിംഗ് ജനിച്ചത്. ഒരു സൈനികന്റെ മകനെന്ന നിലയിൽ സൈന്യത്തിൽ ചേരാൻ സിംഗ് പ്രോത്സാഹിപ്പിക്കപ്പെട്ടു. 1922- ൽ സ്കൂൾ വിദ്യാഭ്യാസം പൂർത്തിയാക്കിയ ശേഷം ഒരു 1 ഗോർഖ റൈഫിൾസിൽ അംഗമായിരുന്നു. ചെറുപ്പത്തിൽ തന്നെ സംഗീതത്തിൽ താല്പര്യമുണ്ടായിരുന്നു. അദ്ദേഹത്തിന്റെ മുത്തച്ഛനായ ജംനി ചന്ദ്, ഉത്തരാഖണ്ഡിലെ കുമയോൺ ഹിൽസിലെ പിതോരാഗാർഹ് ജില്ലയിലുള്ള മുനാകോട്ട് ഗ്രാമത്തിൽ നിന്ന് 1890-ൽ കുടിയേറിയതാണ്.
സേവനം
ദേശീയ ഗാനമായ ജനഗണമനക്ക് സംഗീതം നൽകിയ നൽകിയ വ്യക്തിയാണ് രാം സിംഗ് താക്കൂർ.
പുരസ്കാരങ്ങൾ
തന്റെ നീണ്ട കരിയറിൽ, ക്യാപ്റ്റൻ രാം സിംഗിന് നിരവധി പുരസ്കാരങ്ങൾ ലഭിച്ചിട്ടുണ്ട്. ഇവ താഴെ പറയുന്നവയാണ്:
അവലംബം
വർഗ്ഗം:ഇന്ത്യൻ നാഷണൽ ആർമി അംഗങ്ങൾ വർഗ്ഗം:1914-ൽ ജനിച്ചവർ വർഗ്ഗം:2002-ൽ മരിച്ചവർ വർഗ്ഗം:ഇന്ത്യൻ നാഷണൽ ആർമി
മിയ ഫറോ
മരിയ ഡി ലൂർദെസ് "മിയ" വില്ല്യേഴ്സ് ഫറോ (ജനനം: ഫെബ്രുവരി 9, 1945) ഒരു അമേരിക്കൻ നടിയും പൊതുപ്രവർത്തകയും മുൻ ഫാഷൻ മോഡലുമായിരുന്നു. അവർ ആദ്യം പൊതുശ്രദ്ധ നേടിയത് ടെലിവിഷൻ സോപ്പ് ഓപ്പറയായ പേറ്റൺ പ്ലേസിലെ അലിസൺ മക്കിൻസി എന്ന കഥാപാത്രമായി അഭിനയിച്ചതോടെയായിരുന്നു. പ്രശസ്ത അമേരിക്കൻ നടനും ഗായകനും സംവിധായകനുമായിരന്ന ഫ്രാങ്ക് സിനാട്രയുമായുള്ള അവരുടെ ഹ്രസ്വകാല വിവാഹബന്ധവും ജനശ്രദ്ധനേടിയിരുന്നു.
റോമൻ പോളാൻസ്സ്കിയുടെ 1968 ലെ "റോസ്മേരീസ് ബേബി" എന്ന സിനിമയിലെ റോസ്മേരി എന്ന ആദ്യകാല വേഷം അവർക്ക് BAFTA അവാർഡിനും നല്ല നടിയ്ക്കുള്ള ഒരു ഗോൾഡൻ ഗ്ലോബ് പുരസ്കാരത്തിനു നാമനിർദ്ദേശം ചെയ്യപ്പെടുന്നതിനും സഹായകമായി. 1970 കളിൽ ഫോളോ മീ (1972), ദ ഗ്രേറ്റ് ഗാറ്റ്സ്ബി (1974) ഡെത് ഓൺ ദ നൈൽ തുടങ്ങി നിരവധി ചിത്രങ്ങളിൽ അവർ പ്രത്യക്ഷപ്പെട്ടിരുന്നു. നടനും സംവിധായകനുമായിരുന്ന വൂഡി അലനുമായി അടുത്ത സമ്പർക്കം പുലർത്തിയിരുന്ന മിയ ഫറോ 1979 മുതൽ 1992 വരെയുള്ള കാലത്ത് അദ്ദേഹത്തോടൊപ്പം സെലിഗ് (1983), ബ്രോഡ്വേ ഡാനി റോസ് (1984), ദി പർപ്പിൾ റോസ് ഓഫ് കെയ്റോ (1985), ഹന്ന ആൻറ് ഹെർ സിസ്റ്റേർസ് (1986), റേഡിയോ ഡെയ്സ് (1987), ക്രൈംസ് ആൻഡ് മിഡ് ഡിമണനോർസ് (1989), ആലീസ് (1990), ഹസ്ബന്റ്സ് ആൻഡ് വൈവ്സ് (1992) പോലയുള്ള അക്കാലത്തെ 14 സിനിമകളിൽ 13 ലും മുഖം കാട്ടിയിരുന്നു. അവരുടെ പിൽക്കാല ചിത്രങ്ങളിൽ വിഡോസ് പീക്ക് (1994), ദി ഒമേൻ (2006), ബി കൈൻഡ് റിവൈൻഡ് (2008), ഡാർക്ക് ഹോഴ്സ് (2011) ലൂക്ക് ബെസ്സന്റെ ആർതർ സിനിമാ പരമ്പരകൾ (2006-2010) എന്നിവ ഉൾപ്പെടുന്നു. 50 ലധികം ചിത്രങ്ങളിൽ അഭിനയിച്ച് മിയ ഫറോ ഒരു ഗോൾഡൻ ഗ്ലോബ് പുരസ്കാരം നേടുകയും മൂന്ന് BAFTA അവാർഡ് നാമനിർദ്ദേശങ്ങൾ ഉൾപ്പെടെ മറ്റു നിരവധി അവാർഡുകൾ നേടുകയും ചെയ്തു.
അവലംബം
വർഗ്ഗം:അമേരിക്കൻ ചലച്ചിത്ര നടിമാർ
ഒഡീസ്സസ്
ഒഡീസ്സസ് ഹോമറുടെ ഇതിഹാസ കാവ്യമായ ഒഡീസിയിലെ കേന്ദ്രകഥാപാത്രമാണ്. ഇലിയഡിലും ഈ കഥാപാത്രത്തിന് വലിയ പ്രാധാന്യമുണ്ട്. ഒഡീസസ്സ്. ഒഡീസ്യസ്, ഒഡീസസ്സ്,  (Ὀδυσσεύς ), യൂളിസിസ്സ് Ulysses (, ; Ulyssēs, Ulixēs).എന്നിങ്ങനെ പേരിന്  ഉച്ചാരണഭേദങ്ങളുണ്ട്.
ഹോമറുടെ ഒഡീസ്സസ്
പിന്നീടു വന്ന ഗ്രീക്ക്-ലാറ്റിൻ കവികളും നാടകകൃത്തുക്കളും  ഇലിയഡിലേയും ഒഡീസ്സിയിലേയും ഇതിവൃത്തങ്ങളെ ആധാരമാക്കി ഒട്ടനേകം കൃതികൾ രചിച്ചു. രചയിതാവിന്റെ ഭാവനാവിലാസമനുസരിച്ച് പ്രമേയത്തിൽ വൈവിധ്യങ്ങളുണ്ടായി, ഒഡീസ്സസ്  വീരസാഹസികനായും, ബുദ്ധികൂർമ്മതയുള്ളവനായും കൗശലക്കാരനായും നിർദ്ദയനായും, ചതിയനായും  സ്ത്രീലോലുപനായുമൊക്കെ ചിത്രീകരിക്കപ്പെട്ടു.
യുദ്ധത്തിനു മുമ്പ്
ഹെലെന്റെ വിവാഹാർഥികളിൽ ഒരാളായിരുന്നു ഒഡീസ്സസ്.വിവാഹശേഷവും അതിസുന്ദരിയായ ഹെലനെ ബലം പ്രയോഗിച്ചു സ്വന്തമാക്കാൻ ആരെങ്കിലും ശ്രമിച്ചേക്കുമെന്ന് ഒഡീസ്സസ് അനുമാനിച്ചു. അതിനാൽ വരനായി ആരു തെരഞ്ഞെടുക്കപ്പെട്ടാലും പിന്നീടെപ്പോഴെങ്കിലും  ഹെലനെച്ചൊല്ലി എന്തെങ്കിലും അപായമുണ്ടായാൽ മറ്റു വിവാഹാർഥികൾ അയാളെ മുഴുമനസ്സോടെ സഹായിക്കുമെന്ന ഉടമ്പടി തയ്യാറാക്കിയത് ഒഡീസ്സസായിരുന്നത്രെ. മെനിലോസ് വരനായി അംഗീകരിക്കപ്പെട്ടു, ഉടമ്പടിയും പ്രാബല്യത്തിൽ വന്നു. ഒഡീസ്സസ് പെനിലോപ്പുമൊത്ത് സമാധാനജീവിതം നയിച്ചുകൊണ്ടിരിക്കേയാണ് ഹെലൻ അപഹരിക്കപ്പെടുകയോ അതോ അവൾ സ്വമേധയാ പാരിസിനൊപ്പം ട്രോയിയിലേക്കു പോവുകയോ ഉണ്ടായത്.. ഉടമ്പടി പ്രകാരം, ഹെലനെ വീണ്ടെടുക്കാനായി വിവാഹാർഥികളായെത്തിയ  എല്ലാ രാജാക്കന്മാരും  മെനിലോസിന്റെ സഹായത്തിനെത്തേണ്ടിയിരുന്നു.
ചിത്തഭ്രമം
ഒഡീസ്സിസിന് ട്രോജൻ യുദ്ധത്തിൽ പങ്കെടുക്കാൻ ഒട്ടും താത്പര്യമില്ലായിരുന്നു. അതിനാൽ ഭ്രാന്തനാണെന്നു അഭിനയിച്ചു ഫലിപ്പിക്കാൻ ശ്രമിച്ചു., സേനയിൽ അംഗമാകാനുള്ള ദൌത്യവുമായെത്തിയ ദൂതൻ കണ്ടെത്ത് കൃഷിയിടങ്ങളിൽ ഉപ്പു വിതച്ച് ഉഴുതുമറിക്കുന്ന ഒഡീസ്സസിനേയാണ്.പാലിമെഡേസ് എന്ന ദൂതനും കൌശലക്കാരനായിരുന്നു. കലപ്പക്കുമുന്നിൽ ഒഡീസ്സസിന്റെ കൈക്കുഞ്ഞിനെ കിടത്തി. തത്ക്ഷണം ഒഡീസസ്സ് കലപ്പ മാറ്റി. അതല്ല, പാലിമെഡേസ് വാളൂരി കുഞ്ഞിനെ കൊലപ്പെടുത്താൻ ശ്രമിക്കുകയാണുണ്ടായതെന്നും പറയുന്നു. എന്തായാലും ഒഡീസ്സസ് തനിക്കു ബുദ്ധിഭ്രമം ഇല്ലെന്നു തെളിയിച്ചു. തന്റെ കാപട്യം വെളിച്ചത്താക്കിയതിന് ഒഡീസ്സസിന് പാലിമെഡേസിനോടു വൈരമുണ്ടായി.
അക്കിലിസിനെ തേടി
ട്രോജൻ യുദ്ധത്തിൽ തന്റെ പുത്രൻ അക്കിലസിനു ദുരന്തമായിരിക്കും ഫലം എന്നു മുൻകൂട്ടിക്കണ്ട തെറ്റിസ് അവനെ  സ്ത്രീവേഷത്തിൽ മറ്റൊരിടത്ത് ഒളിവിൽ പാർപ്പിച്ചു. വീരനായ അക്കിലസില്ലാതെ ഗ്രീക്കു പടക്ക് ജയം അസാധ്യമായിരുന്നു. അക്കിലസിനെ തെരഞ്ഞു കണ്ടു പിടിക്കാൻ ഒഡീസ്സസ് നിയുക്തനായി. ലൈക്കോമീഡസ് രാജാവിന്റെ അന്തഃപുരത്തിലാണ് അക്കിലസിന്റെ വാസം എന്നു മണത്തെടുത്ത ഒഡീസ്സസ്, ഒരു നാടോടി വാണിഭക്കാരന്റെ വേഷത്തിൽ പട്ടും ആഭരണങ്ങളുമായി അവിടെയെത്തി. ഒരു ഭാണ്ഡത്തിൽ അതിവിശിഷ്ടമായ ആയുധക്കോപ്പുകളും ഉണ്ടായിരുന്നു. സ്ത്രീവേഷധാരിയായിരുന്ന അക്കിലസിന്റെ കൗതുകം ആയുധങ്ങളിൽ മാത്രം ഒതുങ്ങിനിന്നു. ഒഡീസ്സസ് അനായാസേന അക്കിലസിനെ തിരിച്ചറിയുകയും കൂടെ കൂട്ടിക്കൊണ്ടു പോവുകയും ചെയ്തു..
യുദ്ധരംഗത്ത്
യുദ്ധരംഗത്ത് പലഘട്ടങ്ങളിലും ഒഡീസ്സസ് ഗ്രീക്കു പടക്ക് പ്രായോഗികമായ ഉപദേശങ്ങൾ നല്കിയതായി ഇലിയഡിൽ പലയിടത്തും പറയുന്നു. ട്രോജൻ സൈന്യത്തിന്റെ രഹസ്യങ്ങൾ ചോർത്തിയെടുക്കാൻ ശ്രമിച്ചതും,   യുദ്ധക്കളത്തിൽ അതിവേഗം മുന്നേറിക്കൊണ്ടിരുന്ന ഹെക്റ്ററെ ഒറ്റക്കും കൂട്ടായും  ഒഡീസ്സസ് നേരിട്ടുഅഗമെംനണോടു പിണങ്ങി അക്കിലിസ് യുദ്ധത്തിൽ നിന്നു പിന്മാറിയപ്പോൾ അനുരഞ്ജനത്തിനു ശ്രമിച്ചവരിൽ ഒഡീസ്സസും ഉണ്ടായിരുന്നു.യുദ്ധം അവസാനിക്കാനുള്ള ലക്ഷണമില്ലെന്നു കണ്ട അഗമെമനൺ പിൻവാങ്ങാൻ തയ്യാറായപ്പോൾ തടുത്തു നിറുത്തിയത് ഒഡീസ്സസായിരുന്നു.
പാലിമെഡേസിനോടുള്ള പകപോക്കൽ
ഒഡീസ്സസ് പാലിമെഡിസിനുമേൽ വ്യാജാരോപണങ്ങൾ ചുമത്തിയെന്നും അഗമെംനണിന്റെ ഉത്തരവു പ്രകാരം, പാലിമെഡേസ് കല്ലെറിഞ്ഞു കൊല്ലപ്പെട്ടു. , അതല്ല, നിധികുംഭം ഉണ്ടെന്നു തെറ്റിധരിപ്പിച്ച്, ഒഡീസ്സസ് പാലിമെഡേസിനെ ഒരു പൊട്ടക്കിണറ്റിൽ ഇറങ്ങാൻ നിർബന്ധിതനാക്കിയെന്നും എന്നിട്ട് പാറക്കല്ലെറിഞ്ഞു കൊന്നതാണെന്നും കഥയുണ്ട്. എന്നാൽ ഈ പരാമർശങ്ങൾ ഇലിയഡിൽ ഇല്ല.
അക്കിലിസിന്റെ പടച്ചട്ട
അക്കിലിസിന്റെ മരണശേഷം അയാളുടെ മികവുറ്റ പടച്ചട്ടയും ആയുധങ്ങളും ആർക്കെന്ന് തീരുമാനിക്കേണ്ടിയരുന്നു. ഒഡീസ്സസ്സും അജാക്സുമാണ് ഏറ്റവും യോഗ്യതയുള്ളവർ എന്ന് പൊതുവായി തീരുമാനം രഹസ്യവോട്ടിനിട്ടപ്പോൾ, വിജയിച്ചത് ഒഡീസ്സസായിരുന്നു. പിന്നീട് അക്കിലിസിന്റെ പുത്രൻ നിയോടോളമസ് യുദ്ധരംഗത്തെത്തിയപ്പോൾ, ഒഡീസ്സിയസ് അവ നിയോടോളമസിനു കൈമാറി.
വിഗ്രഹമോഷണം
അഥീനയുടെ ദിവ്യവിഗ്രഹം ട്രോയ് നഗരാതിർത്തിക്കുള്ളിൽ ഉള്ളിടത്തോളം കാലം ട്രോജന്മാരെ തോല്പിക്കാനാവില്ലെന്നറിഞ്ഞ ഗ്രീക്കുസൈന്യം വിഗ്രഹമോഷണത്തിനുള്ള പദ്ധതിയിട്ടു. രാത്രിയുടെ മറവിൽ ഒഡീസ്സസും നഗരപ്രാകാരം ചാടിക്കടന്ന് വിഗ്രഹം മോഷ്ടിച്ചു കൊണ്ടു വന്നു. ,
യുദ്ധാവസാനം: ട്രോജൻ കുതിര
പത്തു വർഷം നീണ്ടു നിന്ന യുദ്ധം അവസാനിക്കുന്ന മട്ടില്ലെന്നു കണ്ടപ്പോൾ അതിനൊരു പരിഹാരം നിർദ്ദേശിച്ചതും ഒഡീസ്സസാണ്. ഭീമാകാരമായ മരക്കുതിര പണി ചെയ്യിപ്പിച്ച്  അതിനകത്ത് താനടക്കം സകല ഗ്രീക്കു സൈനികരേയും  ഒളിപ്പിച്ചിരുത്താനും, ട്രോജന്മാരെ വിശ്വാസയോഗ്യമായ കള്ളക്കഥ പറഞ്ഞു ധരിപ്പിച്ച് കുതിരയെ നഗരത്തിനുള്ളിൽത്തന്നെ പ്രതിഷ്ഠിക്കാനായി ഒറ്റയൊരു ഗ്രീക്കു ഭടനെ പുറത്തു നിറുത്താനുമുള്ള സൂക്ഷ്മവും സങ്കീർണവുമായ പദ്ധതി ഒഡീസ്സസ്  ആസൂത്രണം ചെയ്തു അതു സഫലമായി, ഗ്രീക്കുകാർ വിജയിക്കുകയും ചെയ്തു.,,. യുദ്ധമുതലിനോടൊപ്പം രാജവനിതകളേയും വിജയികൾ പങ്കിട്ടെടുത്തു. രാജമാതാവ് ഹെകൂബ അങ്ങനെ ഒഡീസ്സസിന് ദാസിയായി ലഭിച്ചു,
യുദ്ധാനന്തരം: ഒഡീസി
വിജയോന്മാദത്തിൽ ഗ്രീക്കുസൈന്യം അനേകം പാതകങ്ങൾ ചെയുകൂട്ടുകയും ദൈവങ്ങളെ തീർത്തും വിസ്മരിക്കുകയും ചെയ്തു. കുപിതരായ അഥീനയും പൊസൈഡോണും പകവീട്ടാൻ നിശ്ചയിച്ചു. അവരിരുവരും ചേർന്ന് ഗ്രീക്കു സൈന്യത്തിന്റെ സ്വദേശത്തേക്കുള്ള മടക്കയാത്ര ദുഷ്കരമാക്കി. മെനിലോസും ഹെലനും വലിയ ക്ഷതമൊന്നും കൂടാതെ മൈസിനേയിൽ തിരിച്ചത്തി. ഒട്ടനേകം വീരന്മാർ അകാലമൃത്യുവിനും അപമൃത്യുവിനും ഇരയായി. അഗമെമ്നൺ കസ്സാൻഡ്രയോടൊപ്പം ഗ്രീസിൽ തിരിച്ചത്തിയെങ്കിലും രാജകൊട്ടാരത്തിനകത്ത് മരണം അയാളെ കാത്തു നിന്നു. ഒഡീസ്സസിന് വീണ്ടും പത്തു വർഷത്തേക്ക് വീടണയാനായില്ല. ആ പത്തു വർഷക്കാലം ഒഡീസ്സസിന് അഭിമുഖീകരിക്കേണ്ടിവന്ന പ്രതിസന്ധികളുടേയും അവയൊക്കെ ബുദ്ധിയും കൗശലവുമുപയോഗിച്ച് എങ്ങനെ തരണം ചെയ്തു എന്നതിന്റേയും വിവരണമാണ് ഹോമർ ഒഡീസിയിൽ നല്കുന്നത്..
താമരദ്വീപിൽ
ഒഡീസ്സസും സംഘവും കയറിയ കപ്പൽ ട്രോയിൽ നിന്നു പുറപ്പെട്ട് ഒമ്പതു ദിവസം ദിക്കറിയാതെ പുറംകടലിൽ പെട്ടുഴറി. ഒടുവിൽ കപ്പൽ ഒരു ദ്വീപിൽ ചെന്നടിഞ്ഞു. മധു നിറഞ്ഞ പുക്കൾ മാത്രം ഭക്ഷിക്കുന്ന ഒരു പ്രത്യേകതരം ജനതയായിരുന്നു അവിടെ നിവസിച്ചിരുന്നത്. വിശപ്പും ക്ഷീണവും കൊണ്ട് വിവശരായ യാത്രികരിൽ ചിലർ തദ്ദേശികളുടെ ആതിഥ്യം സ്വികരിച്ച് പുഷ്പഭക്ഷണം ആഹരിച്ചു. അതോടെ അവർ മോഹവലയത്തിൽ അകപ്പെട്ടു. താമരദ്വീപിൽ നിന്ന് യാത്ര തുടരേണമെന്ന ചിന്തയേ ഇല്ലാതായി. വളരെ ബുദ്ധിമുട്ടിയാണ് ഒഡീസ്സസ് അവരേയും കപ്പലിലേറ്റി യാത്ര തുടർന്നത്.
സൈാക്ലോപ്സിന്റെ ഗുഹയിൽ
ഒഡീസ്സസും സംഘവും അടുത്തതായി നങ്കുരമിട്ട ദ്വീപ് ഭീകരരൂപിയായ സൈക്ലോപ്സിന്റേതായിരുന്നു. പക്ഷെ അതേക്കുറിച്ച് അവർ അജ്ഞരായിരുന്നു. ജനവാസമുണ്ടെന്നു തോന്നിച്ച ഗുഹക്കകത്തേക്ക് ഒഡീസ്സസ് ഏതാനും അനുചരന്മാരോടൊപ്പം പ്രവേശിച്ചു. ഗുഹക്കകത്ത് ആരുമുണ്ടായിരുന്നില്ലെങ്കിലും ഭക്ഷ്യപേയങ്ങൾ സമൃദ്ധമായിരുന്നു. ഗൃഹനാഥനെ കാത്തിരിക്കാതെ നുഴഞ്ഞുകയറ്റക്കാർ ആവശ്യത്തിനെടുത്ത് വിശപ്പു മാറ്റി. ഇരുട്ടു വീഴാൻ തുടങ്ങിയപ്പോൾ ആട്ടിൻ പറ്റങ്ങളേയും തെളിച്ചുകൊണ്ട് ഗുഹക്കകത്തെത്തിയ സൈക്ലോപ്സ് വിരുന്നുകാരെക്കണ്ട് ക്രുദ്ധനായി.ഭീമാകാരമായ പാറക്കല്ലുകൊണ്ട് ഗുഹാമുഖം അടച്ചു. വിരുന്നുകാർ തടവുകാരായി.അവരിലൊരാളെ ഉടൻതന്നെ സൈക്ലോപ്സ് കൊന്നുതിന്നുകയും ചെയ്തു. തുടർന്നുള്ള ദിവസങ്ങളിൽ ഓരോരുത്തരോയായി കൊന്നു തിന്നാനായിരുന്നു സൈക്ലോപ്സിന്റെ പ്ലാൻ. ഗുഹക്കകത്ത് നിന്ന് നിന്ന് രക്ഷപ്പെടാനായി ഒഡീസ്സസ് പദ്ധതിയിട്ടു. ദിനസങ്ങളോളം മെനക്കെട്ട് പായ്മരത്തോളം വലിപ്പമുള്ള ഒരു വലിയ മുളന്തടിയുടെ ഒരറ്റം സൂചിമുനയോളം കൂർപ്പിച്ചെടുത്തു. ഒരു രാത്രിയിൽ സൈക്ലോപ്സിനെ തന്ത്രപൂർവം അത്യന്തം വീര്യമുള്ള വീഞ്ഞു കുടിപ്പിച്ച് മത്തനാക്കിയശേഷം സൂചി കണ്ണിൽ കുത്തിക്കയറ്റി. വേദനകൊണ്ടു പുളഞ്ഞ സൈക്ലോപ്സ് ഗുഹാമുഖം തുറന്നെങ്കിലും ആട്ടിൻ പറ്റങ്ങളേയല്ലാതെ മനുഷ്യരെ ആരേയും പുറത്തു കടക്കാനനുവദിക്കാതെ ഗുഹാമുഖത്തു തന്നെ ഇരിപ്പായി. ഒഡീസ്സസും കൂട്ടരും  മുട്ടനാടുകളുടെ വയറ്റു പൊത്തിപ്പിടിച്ചു തൂങ്ങിക്കിടന്ന് ഗുഹയിൽ നിന്നു രക്ഷപ്പെട്ടെന്നു കഥ.
ഗുഹയിൽനിന്നു രക്ഷപ്പെടാനായെങ്കിലും, ദുർവിധിയിൽനിന്നു രക്ഷകിട്ടിയില്ല. സൈക്ലോപ്സിന്റെ പിതാവായിരുന്ന പൊസൈഡൺ പകരം വീട്ടി. കടൽ പ്രക്ഷുബ്ധമായി. ഒഡീസ്സസും സംഘവും വീണ്ടും ദുരിതത്തിലായി.
എയോലോസിന്റെ ദ്വീപിൽ
കപ്പൽ പിന്നീടു ചെന്നടിഞ്ഞത് എയോലോസിന്റെ ദ്വീപിലായിരുന്നു. ഭൂലോകത്തിലാകമാനം വീശിയടിക്കുന്ന കാറ്റുകളുടെ ചുമതല എയോലോസിനേയാണ് സ്യൂസ്  ഏല്പിച്ചിരുന്നത്. കാറ്റുകളെ ഇഷ്ടാനുസാരം ചലിപ്പിക്കാനുള്ള ശക്തി എയോലോസിനുണ്ടായിരുന്നു. എയോലോസ് ഒഡീസ്സസിനേയും അനുചരരേയും സന്തോഷപൂർവം സ്വീകരിച്ചു. വിടപറയാൻ നേരത്ത് ഭദ്രമായി കെട്ടിയുറപ്പിച്ച ഒരു തോൽകിഴി ഒഡീസ്സസിനു നല്കി- ഇതൊരിക്കലും അഴിക്കരുതെന്ന നിർദ്ദേശത്തോടെ. ഒഡീസ്സസിന്റെ തുടർന്നുള്ള സമുദ്രയാത്രക്ക് വിനാശകരമായേക്കാവുന്ന സകലമാന കൊടുങ്കാറ്റുകളേയും പുറത്തു കടക്കാനാവാത്ത വിധം അതിനകത്ത് തളച്ചിട്ടിരുന്നു. അതിനകത്ത് സ്വർണനാണയങ്ങളായിരിക്കുമെന്നു കരുതി, അനുചരിൽ ചിലർചേർന്ന് കെട്ടഴിച്ചു. തുടർന്നുണ്ടായ കൊടുങ്കാറ്റും ചുഴലിയും അവരെ മരണത്തോളമെത്തിച്ചു. ദിവസങ്ങളോളം നീണ്ടുനിന്ന കൊടുങ്കാറ്റ് ഒട്ടൊന്നു ശമിച്ചപ്പോൾ അവർ എത്തിപ്പെട്ടത് ലെസ്റ്റ്രിഗോണുകളുടെ നാട്ടിലായിരുന്നു.
ലെസ്റ്റ്രിഗോണുകളുടെ ദ്വീപിൽ
ലെസ്റ്റ്രിഗോണുകൾ നരഭോജികളും അതികായന്മാരുമായിരുന്നു. തീരത്തണഞ്ഞ കപ്പലുകളൊന്നൊന്നായി തല്ലിത്തകർത്ത് യാത്രക്കാരെ ഭക്ഷിക്കാൻ തുടങ്ങിയ  അവരിൽ നിന്നും ഒഡീസ്സസിന്റെ കപ്പലിനു മാത്രമേ രക്ഷപ്പെടാനായുള്ളു. കാറ്റും ഒഴുക്കും അവരെ ചെന്നെത്തിച്ചത് അയിയ(ഈയീ, എയീ എന്നും പറയാറുണ്ട്.)ദ്വീപിലേക്കായിരുന്നു.
സെർസിയുടെ പിടിയിൽ
അയിയ ദ്വീപിന്റെ ഉടമ അതി സുന്ദരിയും  മഹേന്ദ്രജാലക്കാരിയുമായ സെർസി   ആയിരുന്നു. ഇക്കാര്യം ഒഡീസ്സസിനും അനുചരർക്കും അറിയില്ലായിരുന്നു.ഒഡീസ്സസിനേയും കൂട്ടരേയും സിർസി വീട്ടിലേക്കു ക്ഷണിച്ചു. ക്ഷണം സ്വീകരിക്കുംമുമ്പ് വിവരങ്ങളൊക്കെ വിശദമായി അറിഞ്ഞു വരാനായി ഒഡീസ്സസ് സംഘത്തിലെ ചെലരെ അയച്ചു. തന്നെ സമീപിച്ച പുരുഷന്മാരേയെല്ലാം മൃഗങ്ങളാക്കി മാറ്റുക അവളുടെ ക്രൂരവിനോദമാണെന്നറിഞ്ഞ ഒഡീസ്സസ് രക്ഷപ്പെടാനുള്ള മാർഗങ്ങൾ ആരാഞ്ഞു., ഹെർമിസ് ദേവൻ ഒരു ഗ്രാമീണയുവാവിന്റെ വേഷത്തിൽ വന്ന് ഒഡീസ്സസിന്  പച്ചിലമരുന്നുകളെപ്പറ്റിയുള്ള അറിവു നല്കി. ആ പച്ചിലക്കൂട്ടിന് സിർസിയുടെ മന്ത്രവാദത്തെ ചെറുത്തു നില്കാകനുള്ള ശക്തിയുണ്ടെന്ന് യുവാവ് പറഞ്ഞു. മരുന്നു സേവിച്ചശേഷം സിർസിയുടെ വീട്ടിലെത്തിയ ഒഡീസ്സസിനെ രൂപാന്തരപ്പെടുത്താൻ സിർസിക്കു കഴിഞ്ഞില്ല. സിർസി ഒഡീസ്സസിന്റെ ആരാധകയായി, അയാൾക്കു വേണ്ടി എന്തും ചെയ്യാൻ സന്നദ്ധയായി. ഒഡീസ്സസും കൂട്ടരും ഏതാണ്ട് ഒരു വർഷത്തോളം അവിടെ അതിഥികളായി താമസിച്ചു. വിട പറയാൻ നേരമായപ്പോൾ വഴിമധ്യേ നേരിടേണ്ടി വന്നേക്കാവുന്ന അപകടങ്ങളെക്കുറിച്ചു സൂചിപ്പിച്ചു, അവ മറികടക്കാനുള്ള ഉപായങ്ങളും നിർദ്ദേശിച്ചു. കൂടുതൽ അറിയാനായി ഒഡീസ്സസ് പാതാളലോകത്തു ചെന്ന് ടൈരെസിയ്സിന്റെ പ്രേതാത്മാവുമായി കൂടിക്കാഴ്ച നടത്തണമെന്നും ഉപദേശിച്ചു. പരേതനായ ടൈറെസിയസ് ഥീബസിലെ പുരോഹിതനായിരുന്നു. അയാൾക്ക് ഭാവി പ്രവചിക്കാനുള്ള സിദ്ധി ഉണ്ടായിരുന്നു..
പ്രേതാത്മാവിനെത്തേടി
പ്രേതാത്മക്കളെ ക്ഷണിച്ചു വരുത്താൻ അവരുടെ രക്തദാഹം ശമിപ്പിക്കേണ്ടിയിരുന്നു. ഇതിനായി ആടുകളെ കൊന്ന് ഒഡീസ്സസ് ചോരക്കുളം തീർത്തു. കൊതിമൂത്ത് ഒടിയടുത്ത മറ്റു പരേതാത്മാക്കളെ തടുത്തു നിർത്തി, ആദ്യത്തെ ഊഴം ടൈറെസിയസിനു നല്കണമെന്നും സിർസി പറഞ്ഞിരുന്നു. ടൈറെസിയസിന്റെ പ്രേതം പ്രത്യക്ഷപ്പെട്ടു, രക്തപാനം ചെയ്തു. ഒഡീസ്സസിന്റെ ചോദ്യങ്ങൾക്കു മറുപടിയും നല്കി. ഇഥക്കയിലെത്താൻ ഒഡീസ്സസിന് സാധിക്കുമെന്നും പക്ഷെ അനുചരർക്ക് അതിനു വിഘ്നം കാണുന്നുണ്ടെന്നും ടൈറെസിയസ് പ്രവചിച്ചു. സൂര്യദ്വീപിലെ കാളക്കുട്ടന്മാരെ ഉപദ്രവിക്കാതിരുന്നാൽ എല്ലാം ശരിയായ പടി നടക്കും. ടൈറെസിയസിനു ശേഷം രക്തപാനത്തിനായെത്തിയ അനേകം ഗ്രീക്കു യോദ്ധാക്കളെ ഒഡീസ്സസ് കണ്ടു. ഇവരിൽ അക്കിലസിനും അജാക്സിനുമൊപ്പം അഗമെംനണും ഉണ്ടായിരുന്നു.
സിറേനുകളുടെ ദ്വീപിൽ
വശ്യമധുരമായ ഗാനമുതിർത്ത് കടൽയാത്രികരെ അപകടപ്പെടുത്തിക്കൊല്ലുന്ന സിറേനുകളെപ്പറ്റി സിർസി ഒഡീസ്സസിന് മുന്നറിയിപ്പു നല്കിയരുന്നു. അനുചരരുടെ ചെവിയി മെഴുക് ഉരുക്കിയൊഴിച്ചും, സ്വയം ബന്ധനസ്ഥനായ നിലയിലും ഒഡീസ്സസ് ഈ അപകടം തരണം ചെയ്തു.
സ്കില്ല-ചാരിബ്ഡിസ് കടലിടുക്കിലൂടെ
മെസ്സീന കടലിടുക്കിന്റെ ഇരുവശത്തുമായി പാർപ്പുറപ്പിച്ചിരുന്ന ഭീകരരാക്ഷസികളായ സ്കില്ലയും ചാരിബ്ഡിസും കടൽയാത്രികരുടെ പേടിസ്വപ്നമായിരുന്നു. ഒഡീസ്സസിന്റെ കപ്പൽ ഈ അപകടവും തരണം ചെയ്തെങ്കിലും ആൾനാശം സംഭവിച്ചു.,
സൂര്യദ്വീപിൽ
ത്രിനാഷ്യ എന്ന സൂര്യദ്വീപിലെത്തിയപ്പോൾ അവിടത്തെ കാളക്കുട്ടന്മാരെ യാതൊരു കാരണവശാലും ഉപദ്രവിക്കരുതെന്ന് ഒഡീസ്സസ് അനുചരർക്ക് പ്രത്യേകം നിർദ്ദേശം നല്കി. ഈ കാളക്കുട്ടന്മാർ സൂര്യദേവന് ഏറ്റവും പ്രിയപ്പെട്ടവയായിരുന്നു. എന്നാൽ വിശപ്പു മൂത്ത അനുചരർ ഒഡീസ്സസിന്റെ കണ്ണു വെട്ടിച്ച് ഏതാനും കാളക്കുട്ടികളെ കശാപ്പു ചെയ്തു ഭക്ഷിച്ചു. അനുചരരേയും കൊണ്ട് രക്ഷപ്പെടാൻ ശ്രമിച്ചെങ്കിലും ക്രുദ്ധനായ സൂര്യദേവൻ വജ്രായുധം കൊണ്ട് കപ്പൽ തകർത്തു. ഒഡീസ്സസൊഴികെ ആരും രക്ഷപ്പെട്ടില്ല. കപ്പലിന്റെ അടിമരം പൊങ്ങു തടിയാക്കി ദിവസങ്ങളോളം ഒഡീസ്സസ് പുറങ്കടലിൽ കഴിച്ചു കൂട്ടി. ഒടുവിൽ അബോധാവസ്ഥയിൽ ഒജൈജിയാ ദ്വീപിൽ ചെന്നടിഞ്ഞു.
കാലിപ്സോയുടെ തടവുകാരൻ
ഒജൈജിയ ദ്വീപ് ജലദേവതയായിരുന്ന കാലിപ്സോയുടേതായിരുന്നു. കാലിപ്സോ ഒഡീസ്സസിനെ പരിചരിച്ച് ആരോഗ്യവാനാക്കി. ഒഡീസ്സസിനോടുള്ള അഭിനിവേശം എല്ലാവിധ സുഖസൗകര്യങ്ങളും ചെയ്തുകൊടുത്തെങ്കിലും ദ്വീപിൽ നിന്ന് പുറത്തുപോകാൻ അനുവദിച്ചില്ല. വർഷങ്ങളോളം ഒഡീസ്സസ് ഈ അവസ്ഥയിൽ കഴിച്ചു കൂട്ടി. പത്തുവർഷക്കാലത്തെ അലച്ചിൽ ഒഡീസ്സസിനു മതിയായ ശിക്ഷയായെന്നും ഇനി എത്രയും വേഗം അയാളെ ഇഥക്കയിലേക്കെത്തിക്കണമെന്നും അഥീന ദേവന്മാരെ അറിയിച്ചു. സ്യൂസ് സ്വയം ഹെർമിസ് ദേവൻ വഴി കാലിപ്സോയുടെ മനസ്സു മാറ്റിയെടുക്കുകയും ചെയ്തു. ഇഥക്കയിലേക്കു യാത്രതിരിക്കാനായി പുതിയൊരു കപ്പൽ നിർമ്മിക്കാനുള്ള സകലവിധ സഹായങ്ങളും കാലിപ്സോ ചെയ്തു കൊടുത്തു. പതിനേഴു ദിവസത്തെ യാത്രക്കു ശേഷം ഒഡീസ്സസ് അങ്ങു ദൂരെ കരകണ്ടു. അത് ഇഥക്കയാവുമെന്ന് ഒഡീസ്സസിന് ഉറപ്പുണ്ടായിരുന്നു. എന്നാൽ ഒഡീസ്സസിന്റെ കപ്പൽ പൊടുന്നനെ സമുദ്രദേവന്റെ ദൃഷ്ടിയിൽ പെട്ടു. തന്റെ മകനായ സൈക്ലോപസിനോട് ഒഡീസ്സസ് ചെയ്ത ദ്രോഹം പൊസൈഡോൺ മറന്നിരുന്നില്ല. സമദ്രം വീണ്ടും ക്ഷോഭിച്ചു. കപ്പൽ തകർന്നു. ഒഡീസ്സസ് അശരണനായി ഫേഷ്യൻ ദ്വീപിലടിഞ്ഞു.
ഫേഷ്യൻ ദ്വീപിൽ
തണുപ്പിൽ നിന്നു രക്ഷനേടാനായി കരിയിലകൾ വാരിപ്പുതച്ച് ഒരു രാത്രി മുഴുവൻ കഴിച്ചു കൂട്ടിയ ഒഡീസ്സസ് പിറ്റേന്ന് അവിചാരിതമായി രാജകുമാരി നോസിക്കയെ കണ്ടുമുട്ടി. അവളുടെ സഹായത്തോടെ രാജധാനിയിലെത്തി. പത്തു വർഷമായുള്ള തന്റെ  സാഹസികയാത്രയെപ്പറ്റി സവിസ്തരം  പ്രതിപാദിച്ചു. ഒഡീസ്സസിന് ഇഥക്കയിലെത്താനുള്ള എല്ലാവിധ സഹായങ്ങളും ഫേഷ്യൻ രാജാവ് വാഗ്ദാനം ചെയ്തു. യാത്രക്കുള്ള നൗക തയ്യാറാക്കപ്പെട്ടു.ഒഡീസ്സസ് യാത്രയായി.,
ഇഥക്കയിൽ
സ്വന്തം വീട്ടിലേക്ക് സ്വാതന്ത്ര്യപൂർവം കടന്നു ചെല്ലാനാവാത്തവിധം സങ്കീർണമാണ് സ്ഥിതിഗതികൾ എന്ന് അഥീന ഒഡീസ്സസിനെ ബോധിപ്പിച്ചു. ഇരുപതു വർഷങ്ങളായി ഒഡീസ്സസിനെക്കുറിച്ച് യാതൊരു വിവരവും ലഭിക്കാത്തതുമൂലം അയാൾ മരിച്ചെന്ന് നാട്ടുകാർ വിശ്വസിക്കുന്നു. മാത്രമല്ല,ഒഡീസ്സസിന്റെ സുന്ദരിയായ ഭാര്യ പെനിലോപ്പിനെ സ്വന്തമാക്കാനായി നാട്ടിലെ പ്രഭുക്കൾ വിവാഹാഭ്യർഥനയുമായി വീട്ടിൽ തമ്പടിച്ചിരിക്കയാണ്. പെനിലോപ്പും പുത്രൻ ടെലിമാച്ചസും വൃദ്ധപിതാവും നിസ്സഹായരാണ്. ഈ സന്ദർഭത്തിൽ പൊടുന്നനെ വീട്ടിലെത്തിയാൽ വിവാഹാർഥികൾ സംഘം ചേർന്ന് ഒഡീസ്സസിനെ വധിക്കാനും മതി. അഥീന ടെലിമാച്ചസിനെ കടൽത്തീരത്തേക്കു വരുത്തി, ഒഡീസ്സസുമായുള്ള അഭിമുഖത്തിന് വഴിയൊരുക്കി. അച്ഛനും മകനും അഥീനയുടെ പൂർണസഹായത്തോടെ പദ്ധതി തയ്യാറാക്കി. നിസ്സഹായനും നിരാലംബനുമായ വൃദ്ധന്റെ വേഷത്തിൽ ഒഡീസ്സസ് വീട്ടിലെത്തണം. ഇതിനകം ടെലിമാച്ചസ് വിവാഹാർഥികളുടേതടക്കം ആയുധശേഖരം മുഴുവനും തന്ത്രപൂർവം മറ്റൊരിടത്തേക്കു മാറ്റിയിരിക്കണം. ,
വിവാഹാർഥികളെ അകറ്റിനിർത്താനായി പെനിലോപ്പും പലേ തന്ത്രങ്ങളും പ്രയോഗിച്ചു. അതിലൊന്നായിരുന്നു, ഭർതൃപിതാവിനായി ഒരു പുതപ്പ് നെയ്യേണ്ടതുണ്ടെന്നത്. അതു പൂത്തിയായതും താൻ വിവാഹത്തിനു തയ്യാറാവുെന്ന് പെനിലോപ് പ്രസ്താവിച്ചു. എന്നാൽ പുതപ്പ്നെയ്തു തീരുന്ന ലക്ഷണമേ കണ്ടില്ല. സംശയാലുക്കളായ വിവാഹാർഥികൾ ചാരപ്പണി നടത്തി. പകൽനേരത്തു നെയ്തു തീർക്കുന്നതു മുഴുവനും പെനിലോപ്പ് രാത്രിയിൽ അഴിക്കുകയാണെന്ന് അവർ കണ്ടെത്തി.
പ്രച്ഛന്നവേഷത്തിൽ സ്വന്തം വീട്ടിലെത്തിയ ഒഡീസ്സസിനെ അയാളുടെ പഴയ നായ അർഗോസും, ആയയും തിരിച്ചറിഞ്ഞു.വിവാഹാർഥികൾ പ്രച്ഛന്നവേഷധാരിയെ പുച്ഛിക്കുകയും അധിക്ഷേപിക്കുകയും ചെയ്തു. എന്നാൽ പെനിലോപ് വൃദ്ധയാചകനെ കരുണാപൂർവം സ്വീകരിച്ചിരുത്തി. അന്നു രാത്രി തന്റെ വീട്ടിൽ അഭയം നല്കി. രാത്രിയിൽ പിതാവും പുത്രനുമൊത്ത് അയുധശേഖരം ഒളിപ്പിച്ചു. അന്ന് പെനിലോപ്പ് മറ്റൊരു തന്ത്രം പ്രയോഗിച്ചു. ഒഡീസ്സസിന്റെ ഭീമമായ അമ്പും വില്ലും വിവാഹാർഥികളുടെ മുന്നിൽ വെച്ച്, അതിൽ ഞാൺ കെട്ടി അമ്പു തൊടുത്ത് പന്ത്രണ്ടു വളയങ്ങളിലൂടെ പായിക്കുന്ന വില്ലാളിവീരനെ താൻ സ്വീകരിക്കുന്നതാണെന്ന് പ്രഖ്യാപിച്ച്, രംഗമൊഴിഞ്ഞു. ഒഡീസ്സസ് ഒഴികെ മറ്റാർക്കും ഇതു സാധ്യമല്ലെന്ന് പെനിലോപ്പിന് അറിയാമായിരുന്നു. വിവാഹാർഥികൾ ഓരോന്നായി പരാജയപ്പെട്ടപ്പോൾ പ്രച്ഛന്ന വേഷധാരി മുന്നോട്ടു വന്നു. നിഷ്പ്രയാസം മത്സരം ജയിച്ച്, സ്വയം പരിചയപ്പെടുത്തി. വിവാഹാർഥികൾ പ്രകോപിതരായി ചെറുത്തു നില്ക്കാൻ ശ്രമിച്ചെങ്കിലും ഒഡീസ്സസും ടെലിമാച്ചസും അവരെയൊക്കെ വകവരുത്തി..ഒഡീസ്സസ് സ്വയം വെളിപ്പെടുത്തി. ഉറക്കത്തിൽ നിന്ന് വിളിച്ചുണർത്തപ്പെട്ട പെനിലോപ്പും സന്തുഷ്ടയായി.. വിവാഹാർഥികളെ കൂട്ടക്കൊല ചെയ്തതിന്റെ പേരിൽ ഇഥക്കയിലെ ജനനേതാക്കൾ ഒഡീസ്സസിനെതിരെ പടയെടുത്തു. അഥീനയുടെ ഇടപെടൽ മൂലം യുദ്ധം ഒഡീസ്സസിന്റെ വിജയത്തിൽ കലാശിച്ചു.. കൂട്ടക്കൊലചെയ്തതിനു പ്രായശ്ചിത്തമായി ഒഡീസ്സസ് പാതാളദേവന്മാരെ പ്രീതിപ്പെടുത്താനായി യാത്രപോയെന്നും മടക്കയാത്രയിൽ തെസ്പ്രൊട്ടീൻ ദേശത്തെ റാണിയെ വിവാഹം ചെയ്ത് ഏറെ കാലം അവിടെ താമസിച്ചെന്നും ആ ബന്ധത്തിൽ ഒരു പുത്രൻ പിറന്നെന്നും മറ്റൊരു കഥയുമുണ്ട്. എന്നാൽ കൂട്ടക്കൊലക്കുള്ള ശിക്ഷയായി  ഒഡീസ്സസ് നാടുകടത്തപ്പെട്ടെന്നും ഇറ്റോളിയയിലെത്തി, അവിടത്തെ രാജാവ് തോസിന്റെ പുത്രിയെ വിവാഹം കഴിച്ച്  ശേഷിച്ച കാലം അവിടെ കഴിച്ചു കൂട്ടിയെന്നും വേറൊരു കഥയുമുണ്ട്.
അന്ത്യം
വാർധക്യസഹജമായ കാരണങ്ങളാൽ ഇറ്റോളിയയിൽ വെച്ച് മരണമടഞ്ഞെന്ന് ഒരു കഥ. മറ്റൊരു കഥയനുസരിച്ച് ടെലിഗോണസ് ആണ് അബദ്ധത്തിൽ ഒഡീസ്സസിനെ വധിക്കുന്നത്. ഒഡീസ്സസിന് സിർസിയിൽ പിറന്ന പുത്രനായിരുന്നനുവത്രെ ടെലിഗോണസ്. പിതാവിനെ തേടി ഇഥക്കയിലെത്തിയ പുത്രനുമായുണ്ടായ ഏറ്റുമുട്ടലിൽ ഒഡീസ്സസ് കൊല്ലപ്പെട്ടുവെന്നാണ് കഥ.
പുറത്തേക്കുള്ള കണ്ണികൾ
വർഗ്ഗം:ഗ്രീക്ക് ഇതിഹാസ കഥാപാത്രങ്ങൾ
ടി. രാഘവയ്യ
ദിവാൻ ബഹാദൂർ തോഡ്ല രാഘവയ്യ ഓർഡർ ഓഫ് ദി സ്റ്റാർ ഓഫ് ഇൻഡ്യ 1920 മുതൽ 1925 വരെ തിരുവിതാംകൂർ നാട്ടുരാജ്യത്തെ ദിവാൻ ആയിരുന്ന ഭരണകർത്താവായിരുന്നു. ഇദ്ദേഹം മൂലം തിരുനാൾ മഹാരാജാവിന്റെ പ്രത്യേക പ്രീതിക്ക് പാത്രമായിരുന്നു. താഴ്ന്ന ജാതിക്കാരെന്ന് കണക്കാക്കിയിരുന്ന ജനവിഭാഗങ്ങളെ ഹിന്ദു ക്ഷേത്രങ്ങളിൽ പ്രവേശിക്കാനനുവദിക്കുകയില്ല എന്ന ഇദ്ദേഹത്തിന്റെ തീരുമാനമാണ് വൈക്കം സത്യാഗ്രഹത്തിലേയ്ക്ക് നയിച്ചത്.
ആദ്യകാല ജീവിതം
മദ്രാസ് പ്രസിഡൻസിയുടെ വടക്കുഭാഗത്തുള്ള തെലുങ്ക് കുടുംബത്തിലാണ് ഇദ്ദേഹം ജനിച്ചത്. മദ്രാസ് നഗരത്തിലെ വിദ്യാഭ്യാസത്തിനുശേഷം ഇദ്ദേഹം 1893-ൽ ഡെപ്യൂട്ടി കളക്ടറായി ജോലിയിൽ പ്രവേശിച്ചു. ഇദ്ദേഹം മദ്രാസിൽ സ്പെഷ്യൽ ഫോറസ്റ്റ് സെറ്റിൽമെന്റ് ഓഫീസറായും റെവന്യൂ ഓഫീസറായും 1904 മുതൽ 1906 വരെ ജോലി ചെയ്തിട്ടുണ്ട്.
തിരുവിതാംകൂർ ദിവാൻ
1920-ൽ എം. കൃഷ്ണൻ നായർക്ക് പകരം രാഘവയ്യ ദിവാനായി സ്ഥാനമേറ്റു. ഇദ്ദേഹത്തിന്റെ ഭരണകാലത്ത് പുരോഗതിയുണ്ടായെങ്കിലും എതിർപ്പുകളും ഉണ്ടായിട്ടുണ്ട്. തിരുവിതാംകൂറിലെ തിരഞ്ഞെടുപ്പ് സംവിധാനം പരിഷ്കരിച്ചതിന്റെ കീർത്തി ഇദ്ദേഹത്തിനുള്ളതാണ്. 1920-ൽ ഇദ്ദേഹം സർക്കാർ കോളേജുകളിലെ വിദ്യാർത്ഥികളുടെ റ്റ്യൂഷൻ ഫീസ് വർദ്ധിപ്പിച്ചത് രാജ്യത്താകമാനം പ്രതിഷേധത്തിനിടയാക്കി.
അധഃകൃത ജാതികളിൽ പെട്ടവർ എന്ന് കണക്കാക്കി ധാരാളം മനുഷ്യരെ വൈക്കം ക്ഷേത്രത്തിൽ പ്രവേശിക്കുന്നതിൽ നിന്ന് കാലങ്ങളായി വിലക്കിയിരുന്നു. 1920-ക‌ളുടെ തുടക്കത്തിൽ ടി.കെ. മാധവൻ എന്ന പൊതുപ്രവർത്തകന്റെ ഉത്സാഹത്താൽ ഇന്ത്യൻ നാഷണൽ കോൺഗ്രസ് ഈ രീതി അവസാനിപ്പിക്കണം എന്ന് തീരുമാനമെടുത്തു. 1924-ൽ മാധവൻ രാഘവയ്യയ്ക്ക് എല്ലാ ഹിന്ദുക്കൾക്കും ക്ഷേത്രപ്രവേശനം (വൈക്കം ഉൾപ്പെടെ രാജ്യത്തെ ക്ഷേത്രങ്ങളിൽ) അനുവദിച്ചുള്ള നിയമം നിർമ്മിക്കണമെന്നാവശ്യപ്പെട്ടുള്ള നിവേദനം സമർപ്പിക്കുകയുണ്ടായി. രാഘവയ്യ ഉന്നതജാതിയെന്ന് കരുതപ്പെട്ടിരുന്ന വിഭാഗത്തിലുള്ളയാളായതിനാലും കടുത്ത യാധാസ്ഥിതികവാദിയായിരുന്നതിനാലും  ഈ നിവേദനം തള്ളിക്കളഞ്ഞു. ഇത് ഭരണകൂടത്തിനെതിരായ വലിയ പ്രതിഷേധങ്ങൾക്ക് കാരണമായി. വൈക്കം സത്യാഗ്രഹം ഇതിന്റെ ഭാഗമാണ്.
സ്ഥാനമാനങ്ങൾ
1921 -ൽ ഇദ്ദേഹത്തിന് ദിവാൻ ബഹാദൂർ പദവി ലഭിക്കുകയും 1924 -ൽ കമ്പാനിയൻ ഓഫ് ദി ഓർഡർ ഓഫ് ദി സ്റ്റാർ സ്ഥാനം ലഭിക്കുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:തിരുവിതാംകൂറിന്റെ ദിവാന്മാർ
കാർട്ട്സ് കിറായ്
ചാൾസ് ഫ്രെഡറിക് കാർട്ട്സ് കിറായ് Charles Frederick "Karch" Kiraly (ജനനം നവംബർ 3, 1960) ഒരു അമേരിക്കൻ വോളീബോൾ കളിക്കാരനും പരിശീലകനും കമൻ്റേറ്ററുമാണ്. 1984, 1988, 1996 എന്നീ വർഷങ്ങളിൽ നടന്ന ഒളിമ്പിക്സ് മത്സരങ്ങളിൽ കളിച്ച് സ്വർണ്ണം നേടിയ അമേരിക്കൻ ദേശീയ ടീം അംഗമായിരുന്നു. 1996ൽ നടന്ന ആദ്യത്തെ ബീച്ച് വോളീബോൾ ഒളിമ്പിക്സ് മത്സരത്തിൽ സ്വർണ്ണം നേടിയതു ചേർത്താൽ സാധാരണ മത്സരത്തിലും ബീച്ച് മത്സരത്തിലും ഒരുമിച്ച് സ്വർണ്ണം നേടുന്ന ലോകത്തിലെ ആദ്യ കളിക്കാരണ് കാർട്ട്സ്
2020 ൽ ടോക്യോയിൽ നടന്ന ഒളിമ്പിക്സ് മത്സരത്തിൽ തങ്ങളുടെ ആദ്യ സ്വർണ്ണം നേടിയ അമേരിക്കൻ വനിതാ വോളീബോൾ ടീമിൻ്റെ പ്രധാന പരിശീലകനാണ് കാർട്ട്സ്.
റഫറൻസുകൾ
വർഗ്ഗം:വോളിബോൾ കളിക്കാർ വർഗ്ഗം:നവംബർ 3-ന് ജനിച്ചവർ വർഗ്ഗം:1960-ൽ ജനിച്ചവർ
ചിറ്റിലപ്പിള്ളി
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് ചിറ്റിലപ്പിള്ളി. അടാട്ട് ഗ്രാമപഞ്ചായത്തിന്റെ ഭാഗമാണിത്. എന്നാൽ കൈപ്പറമ്പ്, തോളൂർ പഞ്ചായത്തുകളുമായി പ്രദേശത്തിന് അതിർത്തിയുണ്ട്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:അടാട്ട് ഗ്രാമപഞ്ചായത്ത്
ചുട്ടിപ്പറവപ്പരൽ
കേരളത്തിലെ പുഴകളിൽ ഒഴുക്കുകുറഞ്ഞ ഭാഗങ്ങളിൽ തീരങ്ങളോട് ചേർന്ന് കണ്ടുവരുന്ന ഒരു മത്സ്യമാണ് ചുട്ടിപറവപ്പരൽ (Indian Flying Barb). മദ്ധ്യകേരളത്തിലും വടക്കൻ കേരളത്തിലുമാണ് ഈ മത്സ്യത്തെ കൂടുതലും കണ്ടുവരുന്നത്. ഉരുണ്ട് നീണ്ടതാണ് ശരീരം. ഒലീവ് നിറമാണ് മുതുകിന്. പച്ചകലർന്ന തവിട്ടുനിറം പാർശ്വങ്ങൾക്ക്. ഇതിനിടയിൽ മഴവിൽ നിറത്തിലുള്ള കുത്തുകളുണ്ട്. വെള്ള നിറമാണ് ഉദരഭാഗത്തിന്. കാൽച്ചിറകിന് ചുവന്ന നിറം. മറ്റു ചിറകുകൾക്ക് പ്രത്യേക നിറങ്ങളൊന്നുമില്ല. പരമാവധി നീളം 15 സെന്റിമീറ്റർ. മൂന്ന് മുതൽ 5 വർഷം വരെ ജീവിയ്ക്കുന്നു.
അവലംബം
വർഗ്ഗം:ശുദ്ധജല മത്സ്യങ്ങൾ വർഗ്ഗം:കേരളത്തിലെ മത്സ്യങ്ങൾ വർഗ്ഗം:പരലുകൾ വർഗ്ഗം:അലങ്കാരമത്സ്യങ്ങൾ
മോന്ന വന്ന (ചിത്രകല)
1866-ൽ പ്രീ-റാഫലൈറ്റ് ബ്രദർഹുഡ് ചിത്രകാരനായ ഡാന്റേ ഗബ്രിയേൽ റോസെറ്റി ചിത്രീകരിച്ച ക്യാൻവാസ് പെയിന്റിംഗാണ് (88.9 × 86.4 cm) മോന്ന വന്ന. ഈ ചിത്രം സമാഹർത്താവ്‌ വില്യം ഹെൻറി ബ്ലാക്ക്മോർ ഏറ്റെടുക്കുകയും പിന്നീട് റോസെറ്റിയുടെ രക്ഷാധികാരികളിൽ ഒരാളായ ജോർജ്ജ് റേയുടെ ശേഖരത്തിൽ പ്രവേശിക്കുകയും ചെയ്തു. ഇത് പിന്നീട് റേയിൽ നിന്ന് ആർതർ ഡു ക്രോസിന്റെയും ഓട്ടോ ബെയ്റ്റിന്റെയും സംയുക്ത ഉടമസ്ഥതയിലേക്ക് കടന്നു. 1916-ൽ ഈ ചിത്രം അവരിൽ നിന്ന് എൻ‌എസി‌എഫ് വഴി ടേറ്റ് ഗാലറി വാങ്ങി. ഈ ചിത്രം ഇപ്പോൾ ലണ്ടനിലെ ടേറ്റ് ബ്രിട്ടന്റെ ശേഖരത്തിലാണ്.
റോസെറ്റിയുടെ പ്രധാന മോഡലായ അലക്സാ വൈൽഡിംഗിന്റെ പകുതി നീളമുള്ള ചിത്രം ഇതിൽ ചിത്രീകരിച്ചിരിക്കുന്നു. തല ഫ്രെയിമിന്റെ വലതുവശത്തേക്ക് തിരിച്ചിരിക്കുന്നു. അവരെ വിളറിയതും തിളക്കമുള്ളതും അതിലോലമായതുമായ ചർമ്മവും (അക്കാലത്തെ സൗന്ദര്യാത്മകതയുമായി യോജിക്കുന്നു ) കഠിനമായി തുളച്ചുകയറുന്ന സൂക്ഷ്‌മനോട്ടത്തിലൂടെയും ചിത്രീകരിച്ചിരിക്കുന്നു. അവരുടെ വലതു തോളിൽ ഒരു തൂവൽ വിശറി കാണാം. കൂടാതെ പലതരം ആഭരണങ്ങളും ധരിച്ചിരിക്കുന്നു. ചിത്രകാരന്റെ കഴിവ് പ്രകടിപ്പിക്കാൻ ചിത്രകാരൻ ചുവന്ന പവിഴ മാല, മോതിരം, കമ്മലുകൾ എന്നിവ ചിത്രീകരിച്ചിരിക്കുന്നു. അവരുടെ തലമുടിയിൽ രണ്ട് സർപ്പിള ഷെൽ ആകൃതിയിലുള്ള ഹെയർക്ലിപ്പുകൾ കാണാം. പ്രത്യേകിച്ചും റോസെറ്റി ഇഷ്ടപ്പെടുന്ന ആക്സസറികൾ, പെയിന്റിംഗിന്റെ വൃത്താകൃതിയിലുള്ള ഘടനയ്ക്ക് പ്രാധാന്യം നൽകാൻ ഇവിടെ ഉപയോഗിക്കുന്നു. പെയിന്റിംഗിനെക്കുറിച്ചുള്ള റോസെറ്റിയുടെ സ്വന്തം അഭിപ്രായം, "ഒരു മുറി അലങ്കാരത്തിനായി ഞാൻ ഇതുവരെ വരച്ച ചിത്രമെന്ന നിലയിൽ ഇത് ഏറ്റവും ഫലപ്രദമാണ്" എന്നാണ്.
അവലംബം
വർഗ്ഗം:സ്ത്രീകളുടെ ചിത്രങ്ങൾ വർഗ്ഗം:1866-ലെ പെയിന്റിംഗുകൾ
ശ്രീധരൻ നീലേശ്വരം
ഒരു മലയാള നാടകനടനാണ് ശ്രീധരൻ നീലേശ്വരം (മരണം :29 ഓഗസ്റ്റ് 2011 ). കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരവും മികച്ച നടനുള്ള പുരസ്കാരവും ഇദ്ദേഹത്തിനു ലഭിച്ചിട്ടുണ്ട്. രാജൻ കിഴക്കനേല രചിച്ച് മീനമ്പലം സന്തോഷ് സംവിധാനം ചെയ്ത വിശപ്പിന്റെ പുത്രൻ എന്ന നാടകത്തിൽ തീറ്റ കുട്ടായി എന്ന കഥാപാത്രത്തിനാണ് ഇദ്ദേഹത്തിനു പുരസ്കാരം ലഭിച്ചത്.
അമ്മാവൻ എൻ കെ പുരുഷുമാസ്റ്ററുടെ നിർബന്ധത്താൽ പതിനൊന്നാം വയസ്സിലാണ് ആദ്യമായി അഭിനയരംഗത്തെത്തിയത്. 1964-ൽ കമ്യൂണിസ്റ്റ് പാർട്ടിക്കുവേണ്ടി നാടകം സംവിധാനം ചെയ്തു.
കാഞ്ഞങ്ങാട്‌ കാകളി തിയറ്റേഴ്‌സിന്റെ അങ്കച്ചുരിക എന്ന നാടകത്തിലെ കണ്ണപ്പച്ചേകവരെ അവതരിപ്പിച്ചാണ് ഇദ്ദേഹം പ്രൊഫഷണൽ നാടകരംഗത്തെത്തിയത്‌. തുടർന്ന് കോഴിക്കോട്‌ ചിരന്തനയുടെ പടനിലം എന്ന നാടകത്തിൽ ഇബ്രാഹിം വെങ്ങരയ്ക്കൊപ്പം എട്ടു വർഷക്കാലം പ്രവർത്തിച്ചു. അങ്കമാലി നാടകനിലയം, കോഴിക്കോട്‌ ചിരന്തന, തിരുവനന്തപുരം സംഘചേതന, കൊല്ലം ട്യൂണ, തിരുവനന്തപുരം സൗപർണിക, അഭിരമ്യ, ചങ്ങനാശേരി പ്രതിഭ എന്നീ സമിതികളിൽ ശ്രീധരൻ അഭിനയിച്ചിട്ടുണ്ട്. മീനമാസത്തിലെ സൂര്യൻ എന്ന ചലച്ചിത്രത്തിൽ ഇദ്ദേഹം അഭിനയിച്ചിട്ടുണ്ട്. 65-ആം വയസ്സിൽ കാസർഗോഡ് പടന്നക്കാടുള്ള വസതിയിൽ വച്ച് അന്തരിച്ചു. നാടക അഭിനേത്രിയായിരുന്ന സാവിത്രിയാണ് ഭാര്യ. രൂപൻ, നീതി എന്നിവർ മക്കൾ.
അവലംബം
വർഗ്ഗം:മലയാളനാടകനടന്മാർ വർഗ്ഗം:കേരള സംഗീതനാടക അക്കാദമിയുടെ സമഗ്ര സംഭാവനയ്ക്കുള്ള പുരസ്കാരം ലഭിച്ചവർ വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:2011-ൽ മരിച്ചവർ വർഗ്ഗം:ഓഗസ്റ്റ് 29-ന് മരിച്ചവർ
നീലഗിരി പാപ്പാത്തി
ഒരു പീത-ശ്വേത ചിത്രശലഭമാണ് നീലഗിരി പാപ്പാത്തി ‌ (Nilgiri Grass Yellow). Eurema nilgiriensis എന്ന ശാസ്ത്രീയ നാമത്തിൽ അറിയപ്പെടുന്നു.
പുറം കണ്ണികൾ
വർഗ്ഗം:പീത-ശ്വേത ചിത്രശലഭങ്ങൾ
വിജയ് ശേഷാദ്രി
ഇന്ത്യൻ വംശജനായ ഇംഗ്ലീഷ് കവിയാണ്വിജയ് ശേഷാദ്രി (ജനനം: 1954 ഫെബ്രുവരി 13). 2014 ലെ പുലിറ്റ്സർ പുരസ്കാരത്തിന് ഇദ്ദേഹം അർഹനായി